ТОП-5. «Барселона»нинг 10-рақам эгалари » Ўзбекистон янгиликлари – Zamin.uz\n02-03-2015 | 23:27\nZAMIN.UZ / Спорт / 02 Март 2015 года715\nҲар бир клубнинг буюк рақами бўлади. «Манчестер Юнайтед»да 7 рақам, «Реал»да 9 рақам қандай аҳамият касб этса, «Барселона»да 10 рақам ана шундай аҳамиятлидир. Zamin.uz сайти Каталонияликларнинг буюк 10 рақам эгаларидан тузилган ТОП-5 таликни сизга тақдим этади. Эътиборли жиҳати ана шу 5 нафар футболчининг барчаси Жанубий Америкаликлардир.5. Диего МарадонаПеле билан футбол қироллиги учун талашадиган Марадона «Барселона»да 1982-1984 йиллар мобайнида тўп сурган. Бу давр ичида Диего 58 та ўйин ўтказиб, ўз ҳисобига 38 та гол ёздириб қўяди. 2 йил ичида 3 та мусобага ғолиблигини қўлга киритган Марадона 1984-йилда 10,4 млн.евро эвазига «Наполи»га ўтиб кетади.4. Ромарио1000 тадан ортиқ гол урган кам сонли футболчилардан бири ҳисобланадиган Ромарио Кталон клуби таркибида 1993-1995 йилларда ҳаракат қилган. У 2 йил ичида 65 ўйин ўтказиб, 39 гол киритган. Ромарионинг дебют мавсуми жуда омадли чиққан эди. Бразилиялик ҳужумчи 30 та гол уриб чемпионлик билан бирга тўпурарликни ҳам қўлга киритган. У жамоа билан шунингдек Испания суперкубогида ҳам ғолиб чиққан. 1994-йили эса «Олтин тўп» билан тақдирланган.3. РивалдоРивалдо «Барса»да 1997-2002 йиллар ичида 235 учрашувда 130 та гол урган. У Каталонияликлар билан 4 та мусобақанинг олтин медалларига сазовор бўлди. Жумладан 2 бора Испания чемпионлигини тантана қилди. 1999-йилда эса «Олтин тўп» билан тақдирланди. Ривалдо клуб тарихидаги 9-тўпурардир.2. РоналдиноБразилиялик ярим ҳимоячи «Барселона» шарафини 2003-2008 йилларда ҳимоя қилган. Роналдино бу даврда 234 ўйин ўтказиб, ўз ҳисобига 94 та гол ёздириб қўйган. Ярим ҳимоячилар учун ажойиб кўрсаткич! У жамоа билан 5 йил ичида 5 та мусобақада ғолиб бўлди. Жумладан Чемпионлар лигаси бош совринини қўлга киритди. Роналдино «Олтин тўп» ва Европанинг энг яхши футболчиси каби шахсий совринларни ҳам қўлга киритди. 1. МессиРоналдино жамоадан кетгач «Барса»нинг 10 рақами Мессига тегди. Лео бу рақамни тўла тўкис оқлаб бўлди. Аргентиналик ҳужумчи 2004-йилдан буён 492 ўйинда 402 та гол киритди. 21 та жамоавий, 99 та шахсий совринлар соҳибига айланди. Жумладан 4 марта «Олтин тўп»га эга чиқиб, бу борада мутлоқ рекорд ўрнатди. Месси бу натижаларини ҳали янада яхшилашига алсо шубха йўқ.Юсупов ФурқатМанба: www.Furkat.uz


Қирғизистоннинг вақтинчалик президенти истеъфо берди | Azon.uz - Ахборот-таҳлилий портал\nҚирғизистоннинг вақтинчалик президенти истеъфо берди\n1513 17:00 15.11.2020\nҚирғизистон бош вазири ва президент вазифасини бажарувчи Садир Жапаров истеъфо берди, бунга эса унинг президент сайловида қатнашиш нияти сабаб бўлди.\nУнинг истеъфосини мамлакат қонунчилиги тақозо қилади. Конституцияга биноан президент вазифасини бажариш парламент спикери Талант Мамитовга ўтди, ҳукуматни эса бош вазирнинг биринчи ўринбосари Артём Новиков бошқариб туради.\nКеча, 14 ноябрь куни Садир Жапаров президентликка номзодини қўйиш учун Сайлов ва референдум ўтказиш бўйтича марказий комиссияга керакли ҳужжатларни топширди.\nСадир Жапаров сайловда қатнашадиган рақибларига муваффақият тилар экан, мамлакатда беқарорлик ва парокандаликка йўл қўймасликка чақирди. “Мамлакатда тинчлик, халқнинг бирлиги ва жамиятнинг хавфсизлиги – булар энг муҳим нарсалар, – деди у ўз мурожаатида. – Барчамиз учун давлатимизнинг ва халқимизнинг тақдири ҳамма нарсадан муҳим бўлиши керак. Биз ҳаммамиз қирғизистонликлармиз! Биз бир ва кўп миллатли халқмиз! Сиёсий қарашларимиз турлича, лекин мақсадимиз битта: юртимиз Қирғизистоннинг келажаги порлоқ бўлиши таъминлаш”.\nЭслатиб ўтамиз, Қирғизистонда президент сайлови 2021 йилнинг 10 январида бўлиб ўтиши кутилмоқда.\n956 17:00 16.01.2021\nҚирғизистон: ўлимлар яширилган, ёрдам талон-тарож қилинган\n1056 11:00 16.01.2021\nҚирғизистон: рақиблари Жапаровнинг ғалабасини тан олмаяпти\n923 19:00 11.01.2021\nҚирғизистон: сайловнинг дастлабки натижалари маълум бўлди\n1017 08:49 11.01.2021\nҚирғизистонда ким президент бўлади?\n922 09:34 10.01.2021\nҚирғизистонликларнинг маошини Россия тўлаб берадиган бўлди\n1302 11:00 26.12.2020


Электр таъминотидаги узилишлар сабаб кейинги 4 кунда вилоят диспетчерлик штабига 502 та мурожаат қабул қилинди - zarnews.uz\nЭлектр таъминотидаги узилишлар сабаб кейинги 4 кунда вилоят диспетчерлик штабига 502 та мурожаат қабул қилинди\nҚишнинг совуғи кучайиб борган сайин аҳолининг коммунал хизматларга, айниқса, табиий газ, электр энергиясига нисбатан талаби ошиб бормоқда.\nШундан келиб чиқиб, жорий йилнинг 23-26 ноябрь кунлари «Самарқанд ҳудудий электр тармоқлари корхонаси» акциядорлик жамиятида фаолият олиб бораётган диспетчерлик штабига аҳолидан 502 та мурожаат қабул қилинган. Шаҳар ва туманлардаги ҳудудий электр тармоқлари идораларининг тезкор авария бригадалари томонидан 50 та ҳолат бўйича билдирилган масалалар ижобий ҳал этилган.\nЖумладан, Паст Дарғом туманидаги Зангибойи маҳалласида яшовчи аҳолидан электр энергиясида тез-тез узилишлар бўлаётганлиги ҳақида 20 дан зиёд мурожаат бўлган. Корхона мутахассисларининг ўрганишлари натижасида маҳалла марказидаги подстанциянинг эскириб, яроқсиз аҳволга келиб қолганлиги, электр симларининг пала-партиш тортилганлиги сабаб муаммолар келиб чиққан. Туман ҳудудий электр тармоқлари корхонаси ҳаракати натижасида ушбу маҳалланинг 2 километр юқори кучланишли, 3 километр паст кучланишли электр тармоқлари янгидан тортилиб, замонавий подстанция ўрнатилди.\nАфсуски, вилоятнинг бошқа шаҳар ва туманлари аҳолисидан ҳам бу каби шикоятлар кўплаб келмоқда. Бу эса «Самарқанд ҳудудий электр тармоқлари корхонаси» акциядорлик жамияти мутасаддиларига катта масъулият юклайди.\nСизда ҳам электр энергияси масаласида шикоятлар бўлса, 1156 қисқа телефон рақами орқали мурожаат қилишингизни сўраймиз.\n196,9 миллион сўмлик электр энергияси ортиқча сарфланган


Мессининг “Барса”га келтирган фойдаси ҳисобланди. Ҳамма ҳайратда – O'zbekiston Milliy paralimpiya qo'mitasi\nМессининг “Барса”га келтирган фойдаси ҳисобланди. Ҳамма ҳайратда\n“Барселона”даги келажаги катта сўроқ остида турган Лионель Месси Каталония клубидаги фаолияти давомида неча марта самарали ҳаракатларни амалга оширгани ҳисоблаб чиқилди. Натижа кўпчиликни ҳайратга солди.\nМаълумотларга қараганда, Месси “Барса” таркибида жами 900 та самарали ҳаракатни амалга оширган. Соддароқ қилиб айтганда, Лео жамоасининг 900 та голида бевосита иштирок этган. Яъни, аргентиналик ҳужумчи каталонияликлар таркибида 642 марта рақиблар дарвозасини ишғол қилган ва жамоадошларига 258 та голли пас оширган.\nМесси бир жамоада кўп гол уриш бўйича футбол қироли Пеленинг рекордини янгилаши кутилмоқда. Бразилиялик ҳужумчи “Сантос” таркибида 643 та гол урган. Месси бу натижани шу мавсумнинг ўзида янгилаши мумкин.\nНавбат Шомуродов ва Иброҳимович дуэлига!


Иккинчи “Dreamliner” Тошкентга келди\nДобавлено: 07.11.2016, 11:07\nБугун “Тошкент” халқаро аэропортига "Ўзбекистон ҳаво йўллари" Миллий авиакомпанияси томонидан харид қилинган иккинчи “Boeing-787-8 Dreamliner” самолёти келиб қўнди.\n“Ўзбекистон ҳаво йўллари” Миллий авиакомпанияси 1996 йилдан буён АҚШнинг дунёга машҳур “Boeing” корпорацияси билан ҳамкорлик қилиб келмоқда ва ундан йигирмага яқин “Boeing” самолётини харид қилди, дея хабар беради ЎзА.\nМустақиллигимизнинг 25 йиллик байрами арафасида «Ўзбекистон ҳаво йўллари» Миллий авиакомпанияси илк “Boeing-787-8 Dreamliner” самолётини сотиб олган эди. Унинг номи инглизчадан таржима қилинганда “Орзу лайнери” деган маънони англатади.\nУшбу ҳаво кемасининг аксарият қисми ноёб композицион материаллардан ишланган. Бу унинг вазнини енгиллаштириш, парвоз хусусиятларини яхшилаш имконини берган. Самолёт ишончлилик, хавфсизлик ва тежамкорлик нуқтаи назаридан ҳам кўплаб афзалликларга эга. Шу боис у узоқ ва жуда узоқ масофаларга тўхтовсиз уча олади. Мутахассислар таъкидлашича, ушбу замонавий ҳаво лайнери 16 соат узлуксиз парвоз қилиши мумкин. “Dreamliner” Ўзбекистондан АҚШ, Канада, Австралия ва Африка мамлакатларига тўғридан-тўғри парвоз қилиши мумкин.\nЯнги самолётлардан фойдаланиш учун ер усти инфратузилмаси, муҳандис-техникавий ва учувчилар таркибини тайёрлаш бўйича ҳам кенг кўламли ишлар амалга оширилди. “Ўзбекистон ҳаво йўллари” авиакомпаниясида юқори малакали 18 учувчи ва 2 учувчи-инструктордан иборат янги гуруҳ шакллантирилди.\nУчувчиларимиз миллий авиакомпаниямиз паркида мавжуд бўлган самолётлардан техник ва технологик жиҳатдан тубдан фарқланувчи янги “Boeing-787-8 Dreamliner” самолётини қисқа муддат ичида муваффақиятли ўзлаштирди.\nМамлакатимизга олиб келтирилган биринчи “Boeing-787-8 Dreamliner” самолётининг тижорат эксплуатацияси 5 сентябрда бошланди. Халқаро йўналишдаги илк парвози 9 сентябрда Олмаота шаҳрига амалга оширилди. Бугунги кунда ушбу самолёт Олмаота, Дубай, Деҳли, Истанбул, Тель-Авив, Москва ва бошқа йўналишларда парвоз қилмоқда.\nБугун «Ўзбекистон ҳаво йўллари» Миллий авиакомпанияси парки яна бир янги “Boeing-787-8 Dreamliner” самолёти билан бойиди. Сиэтлдан Тошкентгача 12 соатга яқин давом этган узлуксиз парвоз муваффақиятли бажарилди. “Boeing-787-8 Dreamliner” самолётини “Boeing” корпорацияси заводида "Ўзбекистон ҳаво йўллари" Миллий авиакомпанияси бош директорининг ўринбосари Геннадий Харлап ва "Uzbekistan Аirways Тechnics" авиакорхонаси директори ўринбосарлари Андрей Маргачёв ва Валерий Косов қабул қилиб олди.


19 Июл 2019 6885\n21-24 июль кунлари Наманган, Нукус, Хива ва Тошкент шаҳарларида Президент мактабларига асосий қабул имтиҳонлари бўлиб ўтади, деб хабар қилади Халқ таълими вазирлиги матбуот хизмати.\n40 фоиздан зиёд бўлиши кутилмоқда. Сабаби улар келгусида хорижлик ўқитувчилар ўтадиган STEAM-фанларни ўрганиш учун етарли салоҳиятга эга бўлишлари зарур. Cambridge Assessment International Education қарорига кўра, номзодлар ва уларнинг ота-оналари имтиҳон натижалари юзасидан апелляцияга бериш ҳамда имтиҳон ишларини текшириш ҳуқуқига эга эмас.\n"Муаммони ечиш" таркиби бўйича балл\n"Танқидий фикрлаш" таркиби бўйича балл\n"Инглиз тилида ўқиш" таркиби бўйича балл\n"Инглиз тилида тинглаш" таркиби бўйича балл\nТуғилган санаси бўйича (ёшроқ номзод танланади)


Бизга натижа бўлса бўлдими? Сингапурга қарши...\n16.10.2019 12:20 1 2621\nКеча, 15 октабр куни Жахон чемпионати-2022 саралаш мусобақаси, иккинчи босқич 4 тур доирасидан ўрин олган баҳсда Ўзбекистон МТЖ меҳмонда Сингапурни 3:1 ҳисобида мағлубиятга учратди.\nБевосита ўйинга тўхталадиган бўлсак, бош жамоамиз ёмон ўйин кўрсатмади. Бироқ, Яман билан бўлган учрашувдаги сингари мураббийнинг имзоси ва олдиндан ўйланган қандайдир комбинациялар кўзга ташланмади. Аксинча, футболчиларимизнинг маҳорати эвазигагина муваффақият қозона олдик. Улар шунчаки ўзлари билган футболни намойиш қилдилар, яъни ҳеч қандай кўрсатма асосида эмас, балки қўлларидан келганча баҳоли-қудрат ҳаракат қилишди. Биз фақат тажриба ва савия бобида рақибдан устун эдик, холос.\nУнда голлар қайдан пайдо бўлди дерсиз?\nЭлдор Шомуродовнинг иккинчи голини инобатга олмаганда, қолган вазиятларда голдан тортиб, хавфли хужумларгача қанотлардан уюштирилди. Марказдан деярли хужум ташкил этилмади, ҳимоя чизиғида ҳам муаммолар борлиги сезилди. Ачинарлиси, футболчиларимизда 3-турдаги бўлгани каби шижоат ва ғалабага бўлган иштиёқ етишмади. Фикримча, Вадим Абрамов бош қотириши керак бўлган камчиликлар ҳали талайгина.\nЮқоридаги гаплар билан Абрамовни (ҳам) ёмон мураббийга чиқармоқчи эмасмиз. Абрамов бошқарувида жамоа 2 та ўйин ўтказган бўлса-да, 6 очко жамғариб, гуруҳ етакчисига айланди ва бу натижа барчамизни бирдек хушнуд айлади. Жаноб Купер даврида ғалаба биз учун бамисоли бир уддалаб бўлмас вазифага айланиб улгурганди. Айнан Вадим Карленович ўйинга чанқоқ бўлган ёш футболчиларни қўрқмасдан асосий таркибда майдонга туширди. Ва бу таваккал ҳозирча ўзини тўлалигича оқлади, Абрамовниг ўрнида исталган бошқа мутахассис бўлганда ҳам бундай қила олмаган бўларди. У футболчиларга ўзининг фалсафасини сингдириши учун маълум вақт керак бўлади.\nАслини олганда, ЖЧга чиқишни олдига мақсад қилган жамоа Сингапур, Яман, Фаластин каби рақибларни ортиқча муаммосиз мағлуб этиши лозим.\nОртда қолган икки учрашув барчамиз учун жуда муҳим эди, буни яхши англаган Вадим Абрамов шогирдлари максимум натижани қўлга киритишди. Эндиликда Одил Аҳмедов таъбири билан айтганда ўтмишдаги хатоларни такрорламасдан, фақат олға интилиш даркор. Зеро, олдинда қитъамизнинг энг кучли ва номдор жамоалари турибди. Тартибсиз ўйин улар билан бўладиган беллашувларда панд бериши ҳеч гап эмас. Шундай экан, Вадим Абрамов қиладиган ишлар ҳали кўп. Ва бунинг учун етарли вақт ҳам, имконият ҳам мавжуд.\nВақти келганда Абрамов айбни об-ҳаво ва майдон сифатидан қидирмаслигини жуда истаган бўлардим.\nСпорт 23/09, 21:37\nМесси билан Роналду кучли учликка кира олишмади


Тереза Мэй Илҳом Алиев билан учрашмоқчи\nБуюк Британиянинг Европа ва АҚШ ишлари бўйича вазири Алан Дунканнинг хабар беришича, мамлакат бош вазири Тереза Мэй Озарбойжон президенти Илҳом Алиев билан учрашув ўтказишни режалаштирмоқда. Бу ҳақда «Интерфакс» маълум қилди.\n«Илҳом Алиев билан бугун бўлиб ўтган учрашув давомида Озарбойжон ҳамда Буюк Британия ўртасидаги икки томонлама муносабатлар, хусусан, сиёсат ва савдо масалаларини муҳокама қилдик. Мен президентга Т.Мэй яқин орада у билан учрашиш истаганида эканини айтдим», - деди у.\nБу ҳақда у журналистларга Бокуда сўзлаб берди.\nТереза Мэй Илҳом Алиев


Оёғи кесиб ташланган йўловчи яқинлари: Ҳайдовчининг ҳибсдалиги ёлғон, у очиқда юрибди\n26 ноябр 2020, Тошкент вақти: 09:11\nАвария оқибатида Дамас машиналаридан бирини бошқариб кетаётган Иззатулла Боев оғир жароҳат олди, касалхонада унинг бир оёғи ампутация қилинди.\nҚашқадарёнинг Китоб туманида автоҳалокатга учраб, бир оёғидан айрилган 46 ёшли Иззатулла Боевнинг қариндошлари маст ҳолатда автоҳалокатга сабабчи бўлган ҳайдовчининг жазосиз қолаётгани, "3 кун олдин очиқда юрганини" кўргани ҳақида Озодликка шикоят қилди.\nКитоб тумани Ички ишлар бўлими расмийлари эса, мазкур ҳолат бўйича Ўзбекистон Жиноят кодексининг 266- моддаси, 1-қисми бўйича иш очилиб, тергов олиб борилаётганини, эҳтиёт чораси сифатида аварияга сабабчи бўлган деб гумон қилинаётган ҳайдовчи ҳибсга олинганини Озодликка айтди.\n30 июль куни Китобда иккита Дамас русумли машина иштирокида йўл ҳодисаси рўй берди.\nАварияга сабабчи деб кўрилаётган яна бир Дамас ҳайдовчисига жиддий шикаст етмаган.\nИззатулла Боев, синглиси Ҳуршида Боеванинг иддаосича, туман ички ишлар бўлими ва прокуратураси спиртли ичимлик ичиб автоҳалокатга сабабчи бўлган, деб гумон қилинаётган Дамас ҳайдовчисининг тақдири билан қизиқмаган ва ишни беэътибор қолдирган.\nБоева 7 август куни Озодлик билан суҳбатда аварияга сабабчи бўлган ҳайдовчи тумандаги катта таъсирга эга амалдорлардан бирининг фарзанди бўлгани учун жазосиз қолаётган бўлишини айтди.\n- Айтишларича, аварияни содир этган бола ички ишлардаги каттаконлардан бирининг қариндоши эмиш. У ғирт маст ҳолатда машинани бошқариб, акамни бир умрга ногирон бўлиб қолишига сабабчи бўлди, милиция эса жим қараб турибди, - дейди Ҳуршида Боева.\nКитоб тумани Ички ишлар бўлими терговчиси Озодликка мазкур ҳолат бўйича Ўзбекистон Жиноят кодексининг 266- моддаси, 1-қисми бўйича иш очилиб, тергов олиб борилаётганини айтди.\n- Суриштирув тўлиқ бўляпти. Ҳайдовчи маст ҳолатда бўлгани аниқланди. Бу иш бўйича Жиноят кодексининг 266-моддаси 1-қисми, яъни Транспорт воситалари ҳаракати ёки улардан фойдаланиш хавфсизлиги қоидаларини бузиш бўйича жиноят иши очилган. Эҳтиёт чораси сифатида аварияга сабабчи бўлган деб гумон қилинаётган ҳайдовчи ҳибсга олинган, - деди ИИБ терговчиси.\nАммо, Ҳуршида Боева ҳайдовчи очиқда юрганини ўз кўзи билан кўрганини айтди.\n- Ҳозир бошқа Дамасни миниб юрибди, уч кун олдин кўрдик. Акамни мажруҳ қилган ҳайдовчи очиқда. Иш очилгани ҳақида бизга маълумот беришмаяпти, - дейди Ҳуршида Боева.\nЎзбекистонлик ҳайдовчилар йўлларида машина бошқариш қийинлашиб бораётгани, юқорида таниши бор қоида бузувчилар жазосиз қолиб кетаётганини ва бунга барҳам бериш кераклигини таъкидлаб келишади.\nБаъзи холларда ҳуқуқ-тартибот идоралари ходимлари томонидан йўл транспорт ҳодисалари содир бўлади.\nЎтган ой Жиззах вилояти Зомин тумани ИИБ майори маст ҳолатда ўз хизмат машинасида йўл-транспорт ҳодисасини содир этиб, воқеа жойидан ғойиб бўлгани ҳақида Озодлик хабар берган эди.\nШу йилнинг апрел ойида Андижон вилоятининг Марҳамат туманида прокуратура ходими иштирокида содир бўлган йўл-транспорт ҳодисасида бир киши ҳаётдан кўз юмганди.\nОзодлик пиëда ўлимига сабаб бўлган “Нексия” машинаси рулида Марҳамат тумани прокурорининг катта ёрдамчиси бўлганини аниқлаган эди.


Москвада янги масжид қурилиши можарога сабаб бўлмоқда\nМосквада масжидлар етишмагани боис Жума намозларида сони ортиб бораётган мусулмонларнинг сафлари кўчаларга чиқиб кетмоқда.\nМоскванинг жануби-шарқида жойлашган “Текстилшчики” туманида масжид қуриш режаларига маҳаллий аҳоли қаршилик кўрсатмоқда. Пойтахтнинг Жануби-Шарқий префектураси томонидан масжид қурилишига ер ажратилиши Россия оммавий ахборот воситаларида энг долзарб мавзулардан бирига айланди.\nОммавий ахборот воситаларининг Москвада янги масжид қурилиши мавзусига қизиқиши ортишига «Текстилшчики» туманида 11 сентябр куни ўтказилган норозилик намойиши сабаб бўлди. Норозилик акцияси ташкилотчиси “Мой двор” жамоатчилик ташкилоти Волжский кўчаси 8-уй рўпарасида масжид қурилишига қарши 575 имзо тўплади.\n- Бу ердагилардан бирортасидан ҳам руҳсат суралмаган. Хоҳлайсизми бу ерда масжид қурилишини?\n11сентябр куни намойиш иштирокчилари ўз норозилигини ана шу тарзда билдирди.\nТадбир иштирокчилари масжид қурилиши режалаштирилаётган жойда истироҳат боғи бўлиши шарт, демоқда. «Масжид қурилиши бир қатор ноқулайликлар яратади. Масалан, кунига беш марта озон айтилиши ортиқча шовқин бўлади», дейди Екатерина исмли аёл.\n«Текстилшчики» масжиди қурилишига қарши чиқаётган Москва Патриархати қошидаги Динлар географияси маркази директори Роман Силантьев масжид қурилиши жиддий можароларга сабаб бўлиши мумкинлигини таъкидлайди:\n- Бугун, "Интерфакс-Религия" сайтида Москва Патриархатининг “Черков ва Жамият” ташкилоти бўлим бошлиғи Всеволод Чаплиннинг «Текстилшчики” тумани аҳолисининг мурожаатномасига жавобан расмий хати эълон қилинди. Унда «Текстилшчики”да истиқомат қилаётган маҳаллий аҳолининг фикр-мулоҳазаси инобатга олиниши лозимлиги таъкидланган. Всеволоднинг сўзларига кўра, айнан шу ерда олдинроқ православ черкови қурилишига рухсат берилмаган. Ҳукуматнинг бу масалага бундай ёндашиши албатта, москваликларнинг норозилигини келтириб чиқарди. Ибодатхоналарни қуриш жойлари, ҳажми ва меъморий хусусиятлари ҳисобга олиниши лозим, дейди Роман Силантьев.\nМосква Патриархати вакили Озодликка масжид қурилишига қарши ўзининг шахсий фикр-мулоҳазасини ҳам билдирди:\n- Юқорида келтирилган фикрлардан масжидлар қурилиши аҳолига бу масжидлар экстремист ва террорчилар томонидан назорат қилинмаслигини кафолатловчи мусулмон ташкилотлари томонидан амалга оширилмоғи лозим. Масалан, шу йилнинг феврал ойида Россия Муфтийлар кенгаши раиси Равил Ғайнуддин экстремистларга алоқаси бўлгани учун Москва прокуратураси томонидан огоҳлантирилган эди. Мен бундай одамлар масжидлар қурилиши билан шуғулланмаслиги лозим, деб ҳисоблайман!, дейди Москва Патриархати қошидаги Динлар географияси маркази директори Роман Силантьев.\nМосква мусулмонлари ибодат қилиш учун шаҳар масжидларида жой етишмаётганидан шикоят қилиб келади. Масалан, жума намозларида масжидларда жой етишмаслиги сабабли намоз сафлари кўчаларга чиқиб кетади. Москва ҳукумати пойтахтда 2010 йилда мусулмонлар ўтказадиган барча байрам тадбирларига кўмаклашиш тўғрисида қарор қабул қилган бўлсада, Россия муфтияти пойтахт расмийлари кўраётган чора-тадбирларда Москвадаги мусулмонлар сони инобатга олмаётганини айтиб келади. Россия муфтийлар Кенгашининг халқаро департаменти раҳбари Рушан Ҳазрат Аббасов Москвада йил сайин мусулмонлар сони кўпайиб бормоқда, уларнинг аксарияти оддий россияликлар ва уларнинг эътиқод эркинлиги ҳурмат қилиниши учун янги масжидлар қурилиши лозим дейди.\n- Жаноб Силантьев йўқ жойдан жанжал кўтариб, одамларни кўчага олиб чиқяпти. Аслида, Москванинг ҳар бир округида биттадан, яъни ўндан ортиқ масжид қурилиши режалаштирилган. Лекин, билсангиз керак, масжидларнинг қурилишига федерал бюджетдан маблағ ажратилмайди ва бу режани амалга ошириш жуда мушкул масаладир. Қувонарлиси, шаҳар ҳокимияти, префектуралар ва маҳаллий маъмурият бизнинг аҳволимизни тушунган ҳолда бизга ёрдам бермоқда. Мана бу жанжалга келсак, жаноб Силантьев йўқ жойдан оммавий ахборот воситаларида жанжал кўтармоқда. Ваҳоланки бунгача ҳаммаси тинч эди: у ерда фақат ер ажратиш масаласи муҳокама этилмоқда. Мусулмонлар ҳар доим янги ибодатхона, черков ёки синагогалар қурилишига бағрикенглик билан ёндашиб келган. Бундай ҳаракатлар халқлар ўртасида низо келтириб чиқариш учун қилинмоқда. Лекин биз қонуний йўл билан ўз ҳақ-ҳуқуқларимизни ҳимоя қиламиз, деди Россия муфтийлар Кенгашининг расмийси.\nБугунги кунда 2 миллиондан ортиқ мусулмон истиқомат қилаётган Россия пойтахтида 5 масжид бор. Булар Москва Жоме масжиди, «Отрадное»даги “Ёрдам” ва “Инам” масжидлари, Катта Татар кўчасидаги тарихий масжид ва Шухада масжидларидир.


Бир гуруҳ ўшлик ёшлар Навоий оромгоҳини бошқа номланишини истайдилар | ҚИРҒИЗИСТОН ЯНГИЛИКЛАРИ\nБир гуруҳ ўшлик ёшлар Навоий оромгоҳини бошқа номланишини истайдилар\nТашкилотчи Шамшиддин ўғли Замирнинг сўзларига қараганда, у ташкил қилган гуруҳ 2000дан ортиқ имзо тўплаган, уларнинг истаги ўзбек ёзувчиси ва шоири Алишер Навоий номига қўйилган оромгоҳнинг бошқа номланишидир. Уларнинг фикрича, бундай ғоялар шаҳардаги миллатлараро муносабатни кескинликка олиб келади.\nЎш шаҳар Мэрияси қошидаги “Етакчилар мактаби” (Школа лидерства) ёшлар комитетининг иштирокчиси Шамшиддин ўғли Замирнинг фикрича, ўрта асрлар адиби Алишер Навоийнинг исми ўз тубан маъносини йўқотган.\nАйрим ёшлар унинг хатто ким эканлигини билишмайди - дейди ташкилотчи.\nШамшиддин ўғли оромгоҳни “Ёшлар оромгоҳи” ёки “Тинчлик оромгоҳи” каби номланишини таклиф қилмоқда.\nУнинг фикрича, оромгоҳ ўтган йилги миллатлараро тўқнашувда қурбон бўлганлар номига қўйилиш керак, чунки унда 400 киши қурбон бўлгандир деб айтиб ўтди.\nШамшиддин ўғлининг сўзларини Ўш шаҳар кенгаши депутати Авазбек Асанов қўллайди.\n“Агар ёшлар буни ҳоҳласа, демак бу тўғри” - тушунтириб ўтди Асанов, лекин, оромгоҳни бошқа номлаш мурраккабдир. Алишер Навоий энг биринчи шоирлардандир (Kloop.kg таҳририяти Асанов ўз сўзида “энг биринчи туркий шоирлардандир” демоқчи эканини тушунади).\n2000 имзо тўпланганига қарамай, ҳали бу масала шаҳар кенгаши йиғинида қараб чиқилмаган.\nҲалқаро ташкилотлар томонидан Миллатчиликда бир неча маротаба айбланган Ўш шаҳар мэри Мелисбек Мирзақматовнинг пресс-маркази, бу нарса ташкилотчилар билан боғлиқ эмаслигини таъкидлаб ўтди.\nҚайтадан номлаш равон ҳаётга (стабильность) таъсир кўрсатади\nСиёсатшунос Закир Чотаев оромгоҳни қайта номланиши фикрига қўшилмайди ва бу каби ишлар шаҳардаги равон ҳаётга ўз таъсирини кўрсатади деб айтиб ўтди.\nБугунки кунда ушбу савол Ўш шаҳридаги миллатлараро аҳволни оғирлаштиради, - деб ҳисоблайди Чотаев.\nБу фикрга Қирғизистондаги таниқли бўлган ҳуқуқ ҳимоячиси Азиза Абдирасулова қўшилади.\n“Бир қанча йиллардан бери бу оромгоҳ Алишер Навоий номига аталиб келади. Айнан тўқнашувнинг бир йиллигига унинг номини ўзгартиришмоқчи – унинг қайта номланиши қандайдир маънога эгами?” – деб иккиланди ҳуқуқ ҳимоячиси.\n“Навоийнинг номини ўчириб ташлаб биз ютмаймиз, балки юткизамиз” - деб билдирди Азиза Абдирасулова.\n“Бундай йўл билан ўз ватанпарварлигини кўрсатмоқчи бўлган ёшлар бошқа усуллар билан ўз активлигини кўрсатишсин” - деб таъкидлайди Абдирасулова.\nЎшликлар ўзи бу фикрга ҳар хил қарайди. Уларнинг орасида шаҳарни умуман “қирғизлаштириш”ни қўллайдиганлар ҳам бор.\n“Биз Қирғизистонда яшаганимиздан кейин ҳаммаёқ қирғиз тилида бўлиши керак” - дейди Ўш шаҳрининг яшовчиси Батма Абжамалова.\nУнинг фикрига қарама-қарши фикрни ОшДУ талабаси Жазгуль Ааматжан қизи билдирди.\n“Оромгоҳни бошқа номлашдан нима ўзгаради. Муаммолар ўзи етарли. Ундан кўра ўша оромгоҳни тозалаш каби масалаларни кўтаришмайдими” - деб ўз фикрини билдирди талаба.\nЎз исмини номаълум деб қолишини истаган ўшлик этник ўзбеклардан бири, ўтган йилги тўқнашувлардан сўнг кўп ўзбек маданиятига мансуб жойларни қайтадан номланганига ўз норозичилигини билдирди.\n“Мен бунга қаршиман, ҳалиям ўзбек университетини бошқа номлашди (Ўш Қирғиз-Ўзбек Университети - таҳририят). Ўш шаҳрида ўзбек миллати учун ҳеч нарса қолмади” - деб арзланди у.\nТуркий адабиётининг асосчиси\nАлишер Навоий исмини Ўзбекистоннинг буюк шоирлари қаторига қўядилар, лекин унинг яшаб ўтган ерини аниқлаш жуда мураккаб бўлган, у XV асрда яшаб ижод қилган.\nНавоий Хирот шаҳрида туғилган, ҳозирги замонавий Афғонистонда. Ўлик тил ҳисобланувчи чиғатой тилида ижод қилган, унга яқин ҳисобланувчи ўзбек ва уйғур тилларидир.\nНавоий яшаган давлат Хуросон давлати, хозирги Туркманистон, Ўзбекистон, Тожикистоннинг жанублари ва Афғонистоннинг шимолида жойлашган эди.\nНавоий унинг таҳаллуси, форсий тилидан “уйғунли” деган маънога эга. Унинг ўз исми Низом ал Дин Алишир Герави.\nУнинг энг таниқли асарларидан бири “Ҳамса” бешлик тўпламидир (1483-1485 йилларда ёзган). Бу тўплам ичида энг машҳури “Лайли ва Мажнун” шоир ва гўзал қизнинг мухаббати ҳақида асаридир.\nБу асарнинг ўзбек фолклорига таъсири катта деб ҳисобланади.\nАввалги мақолаЎш шаҳрида илк маротаба ҳудудий ёшлар кенгашлари тузилди\nНавбатдаги мақолаЎш шаҳрида паспорт тартиби жорий этилди.


Туғруқ ҳақида — У ким, бу нима — QOMUS.INFO\nQOMUS.INFO > Т ҳарфи > ТУҒРУҚ\nТУҒРУҚ — ҳомиладорликни якунлайдиган мураккаб физиологик жараён. Т. дан ҳомила ва йўлдош туғруқ йўлларидан ўтиб, ажралиб чиқади. Туғруқ нормал кечганида ҳомила 10 акушер (9 календарь) ойида туғилади; бу даврда ҳомила етук, бачадондан ташқарида яшаш қобилиятига эга бўлади.\nҲомиладор аёлларнинг кўпчилигида Туғруқда 2 ҳафта олдин туғруқ нишонаси кўринади; бунда бачадон туби кескин олдинга эгилади, қорин пастга тушади ва аёл енгил нафас ола бошлайди; организмдан ажралган суюклик ҳисобига вазни бир қадар енгиллашади; бачадон мускуллари вактвақти билан қисқариб таранглашади.\nАёлнинг кўзи ёришига 1—2 кун қолганида қиндан қуюқ чўзилувчан шиллиқ ажралади, баъзан шиллиқ бир оз қон аралаш бўлади (ҳомиладорлик давомида бачадон бўйни каналини тўлдириб турган шиллиқ тиқин ажралиб чиқади), қорин пастида, дум/азада, бел соҳасида тарқоқ оғриқ кузатилади. Туғруқ нишонасидан аёл чўчимаслиги, аксинча Туғруқнинг яқинлашиб қолганлигини ҳис қилиши лозим. Ана шундай белгилар кўринганида аёл уйда бўлиб тургани маъқул, чунки тез орада тўлғоқ кучайиб, уни зудлик билан туғруқхонага элтиш зарур бўлади.\nБаъзи аёлларда Туғруқ нишонаси бошланганида қоғоноқ суви кетиб қолади; бундай белгилар пайдо бўлганда аёлни дарҳол туғруқхонага ётқизиш керак, акс ҳолда қоғоноқ суви билан бирга ҳомиланинг киндик ҳалқаси ёки кўли қинга тушиши мумкин. Бундан ташқари, қоғоноқ суви Туғруқдан олдин кетиб қолса, қин орқали бачадонга инфекция кириши осонлашади. Ҳомиладор аёл туғишига яқин дард тута бошлайди (қ. Дард тупгиши).\nҲомила ўтадиган туғруқ йўли (туғруқ канали) — кичик чаноқ суяклари ва юмшоқ тўқимадан (бачадон бўйни, бачадон туби мускулларидан) ташкил топган бўлиб, шакли эгилган найга ўхшаш.\nТуғруқ каналининг кириш қисми қаттиқ суяк ҳалқадан иборат, эни 13 см, бўйи 11 см. Бу ўлчамлар ҳомила бошининг нормал ўтишига мое бўлади; ўлчамларнинг бундан кичик бўлиши (тор чаноқ) туғруқни мушкуллаштиради. Бундай вактда операция қилиб туғдирилади.\nТуғруқ биринчи марта туғаётган аёлларда 15—24 соат, такрор туғаётган аёлларда 10—12 соат давом этиши мумкин. Туғруқнинг қанча давом этиши аёлнинг ёшига (ёши каттароқ аёллар биринчи марта туғаётганида туғруқ узоқ давом этади), ҳомиланинг каттакичиклигига, чаноқ ўлчамига, бачадон мускулларининг қисқаришига боғлиқ.\nТуғруқ уч даврни ўз ичига олади. Биринчи давр узоқроқ (биринчи марта туғаётган аёлларда 13—18 соат, такрор туғаётганларда 6—9 соат) давом этади. Бу даврда бачадон бўйни астасекин текисланиб, Туғруқ канали кенгаяди. Бачадон бўйнининг ташқи тешиги тўла очилгач қоғоноқ (ҳомила пуфаги) ёрилади. Баъзи ҳолларда ҳомила пуфаги ёрилмай қолса, бола «пардали» тугилади, бу ҳомила учун жуда хавфли, чунки у димиқиб нобуд бўлиши мумкин. Бачадон бўйнининг тўла очилиши ва қоғоноқ сувининг кетиши бачадон мускулларининг қисқаришига ва ҳомиланинг туғилишига имкон беради (иккинчи давр). Бу даврда бачадон мускулларининг ритмик қисқариши янада кучлироқ ва узоқроқ давом этиб, унга кррин девори мускуллари ҳамда диафрагманинг кискариши қўшилади, яъни кучаниқ рўй беради. Аёл ҳар кучанганида ҳомила туғруқ канали бўйлаб сурила бошлайди, бунда ҳомила маълум ҳаракатлар қилиб сурилади, бу эса унинг осонгина туғилишини таъминлайди. Ҳомила боши чаноқнинг катта ўлчамига мослашиб силжийди, бу даврда ҳомила боши букилади ва энгаги кўкрагига тегади, юзи ўнг ёки чапга қарайди.\nҲомила Туғруқ канали бўйлаб силжиганда энса қисми билан олдинга, юзи билан дум/аза томонга ўгирилиб олади. Ҳомиланинг боши чаноқ туби, тўғри ичак ва ташқи чиқарув йўлини босади, бунда аёлнинг ҳожати қистагандек туюлади. Кейинчалик аёл ҳар кучанганида ҳомила боши жинсий оралиқда кўринади, кучаниқ тўхташи билан кўринмай қолади; тез орада шундай пайт келадики, кучаниқ тутмай турганида хам қомила боши кўриниб тураверади. Бу вактда туғруқни бошқарувчи акушерка чақалоқни туғдиришга киришади. Ҳомиланинг туғилиш даврида аёл акушерканинг айтгани бўйича кучаниқни тезлатиши ёки секинлатиши мумкин, бунда бола чиқаётганида туғруқ йўлидаги юмшоқ тўқималар йиртилмай қолади. Ҳомиланинг боши чиқиши билан танаси кўринади. Шу билан Туғруқнинг иккинчи, яъни ҳомиланинг туғилиш даври тугайди. Бу давр биринчи бор туғаётган аёлларда 1,5—2 соат, такрор туғаётган аёлларда ярим соатдан бир соатгача давом этади.\nЧақалоқ билан йўлдошни бирлаштирувчи киндик кесиб боғланади. Чақалоқ туғилиши биланоқ йиғлайди, нафас ола бошлайди. Энди учи нчи давр, яъни йўлдош тушиш даври бошланади, бу ўртача 30 мин. дан 1 соатгача давом этади. Бунда йўлдош бачадон деворидан кўчади ва тушади; бир оз (250 мл ча) қон кетади. Йўлдош тушиш даврини врач синчиклаб кузатиб туради, чунки йўлдош бутунлигича тушмай, бирор бўлаги қолиб кетса, қон кетишига сабаб бўлиши мумкин. Йўлдош тушиши билан Туғруқ тугаб, чилла даври бошланади.\nPrevious PostТУХУМ ИСТИСҚОСИ


Москвада ичида ўзбекистонлик аёлнинг жасади бўлган жомадон топилди – mulkdor.com\nМосквада ичида ўзбекистонлик аёлнинг жасади бўлган жомадон топилди\nSeptember 4 2018, 07:09 ДунёЖиноятХабарлар\nМоскванинг Люблино туманида 31 август куни (баъзи манбаларда 1 сентябрь дейиляпти бир шубҳали жомадон аниқланган. Жомадонни очишса, ичидан бир ёш қизнинг жасади чиққан; белига бургутнинг сурати ва инглизча бир ёзувли татуировка туширилган экан.\nЖомадоннинг чўнтакларидан топилган дафтарчалар ёрдамида қизнинг шахси аниқланган. 20 яшар бу қиз фаст-фудлар ресторанларида ишлаш учун Москвага келганига энди икки ҳафта бўлган экан. У, шунингдек, Россия фуқаролигини олиш учун, тарих ва рус тилидан имтиҳонга тайёргарлик кўраётган бўлган.\nЎзбекистонлик қиз Марьинский парк кўчасидаги хонадонда ижарада яшаган. У билан бирга бу хонадонда тожикистонлик бир оила ва 40 яшар бир арманистонлик ҳам истиқомат қилган. Уй олдидаги видеокузатув камералари ёрдамида қизнинг ўлиги солинган жомадонни айнан шу арманистонлик кўчага олиб чиққани аниқланган.\nАрманистонлик фуқаро қўлга олинган. Унинг ёнидан марҳуманинг мобиль телефони ва паспорти топилган. Ўлиги жомадондан топилган ўзбекистонлик қизнинг танасида куч ишлатиш белгилари бор; экспертларнинг фикрича, қиз, катта эҳтимол билан, ёстиқ билан бўғиб ўлдирилган.\nАввалроқ, 8 август куни Москва жануби-ғарбидаги Воронцовский паркида қолдириб кетилган жомадондан 60—80 ёшлар оралиғидаги бир кекса аёлнинг жасади топилган эди. 31 августдаги воқеадан сўнг эса шаҳарда аёлларни ўлдириб, уларнинг жасадини жомадонда қолдириб кетадиган маньяк пайдо бўлани ҳақида миш-мишлар болалади.\nЛекин, терговчиларнинг айтишича, Россия пойтахтида авваллари ҳам шунга ўхшаш ҳодисалар бўлиб турган: масалан, пиёниста фарзандлар дафн маросимига пул сарфламаслик учун ўз ота-оналарининг жасадларини жомадонга солиб, кўчага чиқариб қўйган.\nАйтмоқчи, бу ўзбекистонлик аёллар ва жомадонлар билан боғлиқ ҳафтанинг ягона хабари эмас. Аввалроқ Грузиядан Туркияга жомадонга яшириниб ўтишга уринган ўзбекистонлик 27 ёшли аёл қўлга олингани ҳақида хабар берилган эди.\nДунёFebruary 8 2019, 04:02\nБизга қаранг — ҳамма нарса бўлиши мумкин\nУкраина президентлиги учун номзод Владимир Зеленский сайловнинг илк натижалари эълон қилинганидан кейинги мурожаатида постсовет давлатларига юзланди ва бу ҳудудларда ...\nДунёApril 21 2019, 07:04


Даврон Кабуловни нега судга беришди? – ВОҲА\nДаврон Кабуловни нега судга беришди?\n12.09.2019 Voha gazetasi\nБошловчи Даврон Кабуловни Яккасарой туман аҳолиси судга берди. Бу ҳақда UPL нашри хабар бермоқда.\nАҳоли Даврон Кабуловни қурилиш бўйича норозиликлар сабаб судга берган. Бошловчи Шохжаҳон маҳалласида меҳмонхона қурмоқда. Бир неча нафар аҳоли меҳмонхона қурилишига қарши чиққан. Аҳолининг сўзларига кўра, қурилажак уч қаватли бино уларнинг уйларини қуёш нурларидан тўсади.\nКабулов аҳоли билан келишишга ҳаракат қилиб кўрди, уларнинг бошқа тумандан уй таклиф қилди. Бундан ташқари, бошловчи қурилишга рози бўлишлари учун уларга пул таклиф қилган. Унинг барча таклифлари рад этилмоқда. Аҳоли, шунингдек, президент порталига ҳам мурожаат қилган. Айни пайтда томонлар юзага келган низо юзасидан ҳуқуқий ечим чиқалишини кутмоқда.


Закот: Тижорат молларидан чиқариладиган закот шартлари\nBy Шайх Саидаҳмад Нуриддин on 12/01/2017 ЗАКОТ ФИҚҲ\nТижорат молларидан чиқариладиган закот шартлари\nТижорат молларидан закот чиқариш учун қуйидагилар шарт қилинади:\n1. Инсон тижорат молларини сотиб олиш, ҳадя олиш, мерос ва ҳоказо йўллар билан қўлга киритган бўлиши.\n2. Тижорат молларини савдо-сотиқ мақсадида олган бўлиши. Агар инсон бу молларни ўзи ишлатиши учун олган бўлса, у ҳолда тижорат моллари саналмайди.\n3. Тижорат моллари нисобга етган бўлиши.\n4. Тижорат моллари нисобга етган пайтдан бошлаб орадан бир йил ўтиши.\n(1) Агар инсон тижорат ниятида эмас, балки ўзи ишлатиши учун автоулов ёки иморат қуриш учун ер сотиб олса-ю, кейинчалик бирон фойдани кўзлаб ёки бу молдан қутулиш учун уни сотса, бу моллар тижорат молига айланиб қолмайди. Чунки у бу молларни аслида тижорат учун олмаган ва шу боис ундан закот чиқариши вожиб эмас.\n(2) Агар инсон юқоридаги ҳолатда бу молларни ўзи ишлатиши учун сотиб олса-ю, кейинроқ унда тижорат қилиш нияти пайдо бўлса, у ҳолда бу моллар нияти ўзгарган вақтдан бошлаб тижорат молларига айланади ва орадан роппа-роса бир ўтгач закот чиқариш вожиб бўлади.\n(3) Ҳар йил учун алоҳида закот чиқариш вожиб. Бу Абу Ҳанифа, Аҳмад, Шофеий, Саврий, Исҳоқ ва Абу Убайдларнинг фикридир. Имом Моликнинг фикрича, тожир газламачи, баққол, хўжалик моллари сотувчиси ва шуларга ўхшаш йил давомида савдо-сотиқ қилувчи тожирлардан бўлса, унда аксар уламолар айтганидек, ҳар йили закот чиқаради. Борди-ю, тожир кўчмас мулклар тижорати билан шуғулланувчилар каби товарни сотиб олиб, бозордаги нархни кузатиб ўтирадиган, фойда бўлса сотадиган «муҳтакир» (монополиячи) тожирлардан бўлса, у ҳолда орадан қанча йил ўтишидан қатъий назар товарни сотганда бир йиллик закот беради. Бироқ бу тариқа оддий тожирлар билан муҳтакир тожирлар ўртасини ажратиш хусусида бирон далил йўқ. Бинобарин, рожиҳ фикр ҳар йили закот чиқаради деган жумҳур уламолар фикридир.\n(4) Тижорат молларининг қиймати кишида мавжуд бўлган бошқа пулларга қўшиб ҳисобланади. Агар бир кишида ярим нисоб миқдорида тилла (42.5 грам) ва ярим нисоб миқдорида тижорат моллари бўлса, демак, унга закот вожиб бўлади. Бироқ бир кишида ярим нисоб миқдорида тилла ва ярим нисоб миқдорида кумуш (297.5 грам) бўлса, тилладан ҳам, кумушдан ҳам закот чиқариш вожиб бўлмайди. Чунки тилла билан кумуш бир-биридан фарқли икки жинс ҳисобланиб, закот вожиб бўлиши учун бир-бирига қўшилмайди. Тижорат молларидан кўзда тутилган нарса эса унинг қиймати бўлиб, шу боис тилла ёки кумушга қўшиб ҳисобланади.\n(5) Инсон муайян товарда тижорат қилиб келиб, йил ўртасида бошқа бир товар билан тижорат қилиш фикри туғилса, у ҳолда бир йил муддат биринчи товардан бошлаб ҳисобланадими ёки иккинчисиданми?\nТўғри фикрга кўра, бир йил муддат биринчи тижоратдан бошлаб ҳисобланади. Негаки, тижорат молларида эътиборга молик жиҳат унинг қиймати бўлиб, товар турининг аҳамияти йўқ.\n(6) Тижоратчи закот чиқариш учун тижорат молларини қай тариқа ҳисоблайди?\nАввало тижоратчи бисотидаги тижорат молларини рўйхатга олиши (инвентаризация амалиёти ўтказиши) лозим. Бунинг учун тижорат моллари нисобга етган кундан бошлаб орадан ҳижрий ҳисобда бир йил ўтгач бисотидаги молларни жорий вақтдаги улгуржи нархда ҳисоблаб чиқади. Сўнгра унга мавжуд нақд пулларни ҳам қўшиб, умумий маблағнинг қирқдан бири ёхуд 2.5 фоизини закотга чиқаради.\nҚарзларга келсак, улар икки турдан иборат:\nА – инсоннинг бошқаларга қарзга берган пул ёки мол-мулклари. Бундай мол-мулклардан олдин айтиб ўтганимиздек, рожиҳ фикрга кўра закот берилмайди.\nБ – инсон зиммасидаги бировларга бериши лозим бўлган қарзлар. Бундай қарзларни тўлаш вақти келган бўлса, тўланади ва тўланган маблағдан закот чиқарилмайди. Агар бу қарзларнинг тўлаш вақти ҳануз келмаган бўлса, у ҳолда бу қарзлар закот молларидан чиқариб ташланмайди, балки инсон қўлида мавжуд барча моллардан закот чиқариши вожиб бўлади.\nВ – солиқ, божхона тўловлари, ишчиларга берилган маошлар, дўкон ижараси, шахсий харажатлар ва ҳоказо харажатлар асл сармоядан чиқариб ташланади. Мазкур тўлов ва харажатлардан закот чиқарилмайди.\nШуни яхши билиб олиш лозимки, тижорат учун ишлатиладиган асбоб-ускуналар, техникалар, автоуловлар ва шунга ўхшаш воситалардан закот берилмайди.\nБинобарин, киракашлик учун қўлланиладиган автоулов эгаси автоулов қийматидан закот бермай, балки киракашлик ортидан келган даромаддан (агар нисобга етиб, бир йил ўтса) закот беради.\n(7) Тижорат молларидан чиқариладиган закотни шу молларнинг ўзидан бериш ҳам, шунингдек, унинг қийматидан бериш ҳам жоиз. Бу фикрни шайхулислом Ибн Таймия роҳимаҳуллоҳ ихтиёр қилган.\n(8) Олдинги мавзуларимизда айтиб ўтганимиздек, чорва молларидан бошқа мол-мулкларда бир неча кишига оид мол-мулкларнинг бир-бирига аралашувининг закотга таъсири йўқ. Шунга кўра, икки киши тижоратда шерик бўлса, улардан ҳар бирининг тижоратдаги улуши нисобга етмаса (баъзан иккисининг улушини қўшиб ҳисоблаганда нисобга етиши мумкин), то ҳар бирининг улуши мустақил тарзда нисобга етмагунча иккисига ҳам закот вожиб бўлмайди. Агар улардан бирининг улуши нисобга етса, фақат унга закот вожиб бўлади, шеригига эмас.\n(9) Икки киши шерикчиликка (музораба) тижорат қилса, бири нисобга етадиган миқдорда тижорат моли берса, иккинчиси эса бу моллар билан тижорат қилса, орадан бир йил ўтиб тижоратдан фойда кўришса, бу ҳолатда мол эгаси асл сармоядан ва унга қўшимча фойдадаги улушидан закот чиқариши вожиб бўлади. Чунки унинг моли нисобга етиб, орадан бир йил ўтди. Аммо унинг ишчи шеригига келсак, агар кўрган фойдаси нисобга етган бўлса, унда бир йилдан сўнг закот чиқариши вожиб бўлади. Борди-ю, фойдадаги улуши нисобга етмаса, у ҳолда унга закот вожиб бўлмайди.\n Қаранг: «Аш-шарҳул мумтеъ» (6/144).\n «Ал-ихтиёротул фиқҳийя» (101-бет).\n Қаранг: «Ал-муғний» (3/38-39-бетлар).\nAvvalgi maqolaСавол-жавоб: “Ёшлар ҳажга борса, ҳажи қабул бўлмайдими?” (Шайх Содиқ Самарқандий)\nKeyingi maqola Савол-жавоб: “Ризқ кенг бўлиши учун нима қилиш керак?” (Шайх Содиқ Самарқандий)


Энди махсус карточка орқали самолётда бепул учишингиз мумкин » Ўзбекистон янгиликлари – Zamin.uz\nЭнди махсус карточка орқали самолётда бепул учишингиз мумкин\n11 январь 2019, 12:30\n“Ўзбекистон ҳаво йўллари” МАК ҳамда “Visa” халқаро тўлов тизими билан ҳамкорликда Ўзбекистонда илк бор бепул чипта олиш имконини берадиган кобренд пластик карточкалар муомалага чиқарилди.\nЯъни карточкалар орқали кундалик сарф-харажатлар тўланганда, карта эгасига бепул баллар тақдим этилади. Маълум миқдордаги баллар тўпланганидан сўнг ушбу баллар орқали миллий авиакомпаниянинг исталган йўналиши бўйича бепул чипта олиш мумкин бўлади.\nКарточка мижознинг хоҳишига қараб, АҚШ долларида ёки миллий валютада очилади. Хусусан, “Visa Gold” карточкасини очиш баҳоси 150 минг сўм, “Visa Platinum” — 250 минг сўм. Карточкалар бўйича энг кам маблағ эса 50-100 АҚШ доллари ҳамда 400-800 минг сўмни ташкил қилади. Баллар эса унинг туридан келиб чиқиб ҳисобланади.\nШунингдек, карточкани очиш вақтида қўшимча бонус ҳам тақдим этилади. “Welcome” бонуси 1000 мил масофагача учиш, мижозни суғурталаш, “konsyerj-servis” — дунё бўйлаб меҳмонхонадан жой банд қилиш, чипталарни резервга олиш, харид қилишда ёрдам бериш, кутиш ва кузатиб қўйиш хизматари шулар жумласидан.\nКарточкалар соҳибига “Visa” халқаро тўлов тизими шерикларининг маҳсулот ва хизматлари бўйича 5 фоиздан 20 фоизгача чегирма қилинади.\nБу турдаги карта 2019 йилнинг 1 февралидан амалга киради.\nЯнгиликлар » Жамият » Энди махсус карточка орқали самолётда бепул учишингиз мумкин\n11:34 Энди темир йўл чипталарини VISA халқаро тўлов тизими орқали харид қилиш мумкин\n22:44 Марказий Банк халқаро карталар юзасидан тушунтириш берди\n11:25 Энди халқаро карточкалар учун интернет-эквайринг хизмати йўлга қўйилади\n14:34 2018 йилгача Visa ва MasterCard орқали парвозлар учун чипта харид қилиш мумкин бўлади\n13:27 Visa картасидан 430 минг долларни хорижда нақдлаштирган тошкентлик гуруҳ фош қилинди


ТЕГИШЛИ ХУЛОСА ЧИҚАРМАГАЧ... ҳуқуқ\nГлавная / Ҳуқуқ / ТЕГИШЛИ ХУЛОСА ЧИҚАРМАГАЧ...\nТЕГИШЛИ ХУЛОСА ЧИҚАРМАГАЧ...\nТумандаги Гандимён қишлоғида яшовчи 1989 йилда туғилган Темур Рўзметов қонунга хилоф ишлари учун 2015 йилда ҳам Ўзбекистон Республикаси Маъмурий жавобгарлик тўғрисидаги Кодекснинг тегишли моддаларига кўра жавобгарликка тортилган эди.\nБундан тегишли хулоса чиқариб, рост йўлга юргандир деб ўйларсиз. Афсуски йўқ. У ноқонуний фаолиятини яъни “Хива деққон бозори” МЧЖ ҳудудида ҳар хил қўшиқлар ёзилган DVD ва СD дисклари савдоси бўйича тадбиркорлик билан шуғулланишни давом эттирган.\nБундай фаолият турини лицензиялаш зарурлигини, тегишли тартибда рўйхатдан ўтгачгина амалга ошириш лозимлигини у билса ҳам унга яна риоя этмаган.\nБу гал Т.Рўзметовга ноқонуний “тадбиркорлиги” учун ЖКнинг тегишли моддасига мувофиқ жиноят ишларига кўра иш ҳақининг 25 фоизини давлат даромади ҳисобига ушлаб қолиш шарти билан 2 йил ахлоқ тузатиш ишлари жазоси тайинланди.


Эксперт: сармоядорлар Ўзбекистон бозори учун ўзаро курашади\nЙирик ғарб компаниялари ва сармоядорлари Ўзбекистонга янада кўпроқ қизиқиш билдира бошлашади. ExxonMobil нефт гигантининг ўз номини ошкор қилмаган юқори лавозимли вакили шундай фикрни илгари сурмоқда.\n«Бу ерда Ўзбекистон бозори учун ўзаро курашишади. Ғарб компаниялари кўп бўлади. Биз бунга ишонамиз», – деган Podrobno.uz АА мухбирига Америка компаниясининг вакили.\nExxonMobil компаниясининг қайд этишича, иқтисодий ўсиш кўзга ташлана бошлаган мамлакатлар ҳар доим илғор технологиялар ва сармояларни ўзига жалб қилган. Америкаликларнинг эса, Ўзбекистонда амалга оширишни хоҳлаётган аниқ лойиҳалари бор. Улардан бири «Навоийазот» корхонаси негизида Чехиянинг UNIS компанияси билан бирга метанолдан (MTG) юқори сифатли бензин олишдир. Бу ExxonMobil компаниясининг Ўзбекистондаги илк тўлақонли лойиҳаси ҳисобланади. Бунгача компания Устюрт газ-кимё мажмуасига ускуналар етказиб берган.\nКўплаб экспертларнинг фикрича, сўнгги вақтларда Ўзбекистон валюта бозорини либераллаштириш ва хорижий инвестицияларга ўз эшикларини очиш истагини намоён қилмоқда. Қозоғистонда, аллақачон, Ўзбекистон ўзининг минтақавий ўрнини мустаҳкамлаши Марказий Осиёда иқтисодий гегемон ўзгаришига олиб келиши мумкинлиги ҳақида фикрлар билдирила бошланди. Бу, ўз навбатида, сармоялар ва бозорлар учун курашни кучайтиради.\nХусусан, Қозоғистон миллий иқтисодиёт вазири Тимур Сулаймонов Ўзбекистонни улкан имкониятларга эга давлат, деб айтган эди.\n«Бу (Ўзбекистоннинг мустаҳкамланиши) биз учун маълум даражада чақириқдир. Биз Қозоғистон, мен ҳам кўпроқ шу фикрга қўшиламан, минтақавий гегемон деб ҳисоблашга ўрганиб қолганмиз. Ҳозирда, бу ҳолат ўзгариши мумкин, мен иқтисодий гегемонликни назарда тутяпман. Инвестициялар, бозорлар учун кураш кучайиши эҳтимол», – деган Сулаймонов CFO Summit 2017да қилган чиқишида.\nЎтган ҳафтадаги энг кутилмаган янгилик эса, Uzbekistan Peugeot Citroёn Automotive қўшма корхонаси ташкил этилиши ҳақидаги хабар бўлди. Гап йилига 16 минг дона Peugeot ва Citroën енгил тижорат автомобилларини ишлаб чиқариш ҳақида бормоқда. 2019 йилдан фаолиятини бошлайдиган корхонага 130 млн евро миқдорида сармоя киритилади.


Япон олимлари Кюсюдаги зилзила сабабларига изоҳ беришди\n11:30 / 18.04.2016\n15 апрелдан 16 апрелга ўтар кечаси Япониянинг жануби-ғарбидаги Кюсю оролларини ларзага келтирган 7,3 балли зилзила Футагава ҳудудидаги тоғ жинсларининг деярли 2 метрга сурилиши оқибатида рўй берган. Сейсмолог-олимлар шундай хулосага келишган. Бу ҳақида ТАСС агентлиги маълум қилди.\n"Футагава ёриғининг бир қисмида кўчиш кузатилган ва бу 7,3 балли зилзилага сабаб бўлган", - деб ҳисоблайди тоғ жинслари фаоллигини ўрганиш бўйича Япон жамоати аъзоси Масаси Омата.\nУнинг фикрини Цукубо университетидан Юдзи Яги ҳам тасдиқлади. Олимнинг фикрича, Футагава ёриғининг айрим қисмларида тоғ жинсларининг - 1,8 метр масофага горизонталь равишда кўчиши юз берган. Бундай вазият 50 км узунликда ва 20 км кенгликдаги ер майдонида кузатилган.\nТоғ жинсларининг силжиши кетиши ва кўчиши, шунингдек манбанинг юза қисмини сейсмологлар назорат нуқталарида ўрнатилган махсус датчиклар ёрдамида ўлчашади. Олимлар бир ҳафта мобайнида янги кучли силкинишлар рўй бериши мумкинлиги ҳақида огоҳлантиришмоқда. Одамлардан хавфсизлик мақсадида зиён етган биноларга кирмаслик сўралмоқда.\nЯпониянинг жануби-ғарбидаги Кюсю оролида бир қатор зилзилалар натижасида камида 1262 бино зарар кўрган, 400дан ортиқ уйлар буткул вайрон бўлган. Қўшни Оита ва Миядзаки префектураларида вайронагарчилик даражаси пастроқ, бу ҳудудларда учтагина уйга зиён етган.\nЯпония метеорологик маркази мутахассислари Кюсю ҳудудида "юқори сейсмологик фаоллик" сақланиб қолаётганлигидан огоҳлантиришмоқда.\nСўнгги маълумотларга кўра, зилзила натижасида 42 нафар киши ҳаётдан кўз юмган, 1096 нафари турли жароҳатлар олган, етти киши бедарак йўқолган. 34 мингдан ортиқ уйлар электрсиз қолган, 272,2 минг уйга сув етказиб бериш тўхтатилган, 100,5 минг бино эса - газсиз.


ХОТИРА МУҚАДДАС – ИНСОН ҚАДРИ АЗИЗ\nХотира ва қадрлаш тушунчаси чуқур маънога эгадир. Ушбу кунларда ўз Ватанини ҳимоя қилишда жонини фидо қилган, шунингдек, Тўмарис, Широқ, Спитамен, Жалолиддин Мангуберди, Нажмиддин Кубро, Намоз-ботир каби қахрамонлар ва асрлар давомида халқ орзу қилган эркинлик учун курашган Абдулла Қодирий, Беҳбудий, Мунаввар-қори, Чўлпон, Абдулла Авлоний, Фитрат, Усмон Носир каби миллий қахрамонларимизни руҳини шод этиб эслаш ҳам фарз ҳам қарздир. Инсоният иккинчи жахон урушида қатнашган, бу аёвсиз жангу-жадалда қахрамонларча ҳалок бўлганлар хотирасини асло унутмайди.\nПрезидентимиз Ислом Каримов ташаббуси билан эълон қилинган 9 май – “Хотира ва қадрлаш куни” мамлакатимизда умумхалқ байрами сифатида кенг нишонланади. Инсон хотира билан тирик, қадр билан улуғ. Ўтганларни, уларнинг хайрли ишларини, жасоратини ёдга олмоқ, эъзозламоқ халқимизга хос эзгу фазилатлардандир.\nБинобарин, Хотира, бу – унутмаслик, деганидир. Соҳибқирон Амир Темур ҳам сўзини “Бизким...” дея ўз Ватанини, халқини, аждодларимиз ҳурматини бажо этиш билан бошлаган. Ўз навбатида, Мирзо Улуғбек ҳам, шоир ва саркарда Бобур ҳам, шоирлар султони Алишер Навоий ҳам аждодлар руҳига муносиб, буюк ишларнинг давомчиси бўлишга интилганлар. Шунинг билан бирга, хотира тириклик чашмасидир. Ундан имон-эътиқод билан сув ичганлар авлоди қудратли ва салоҳиятли бўлади.\nИккинчи жаҳон урушида ҳалок бўлган минглаб юртдошларимиз хотирасини ёд этиш, оловли жанггоҳлардан омон қайтган боболаримизга, оғир кунларни сабр-бардош билан енгган, машаққатли дақиқаларда ҳам ўзлигини йўқотмаган, имони бутун юртдошларимизга ҳурмат-эҳтиром кўрсатиш том маънода миллий қадриятга айланди.\nИнсон хотира билан тирик, қадр билан улуғ. Ўтганларни, уларнинг хайрли ишларини, жасоратини ёдга олмоқ, эъзозламоқ халқимизга хос эзгу фазилатлардан, қолаверса, бу бугун том маънода миллий қадриятга айланди.\nШу ўринда Президентимиз И.А.Каримовнинг:\n“Жафокаш халқимиз асрлар давомида не-не оғир синовлар, машаққатли кунларни кўрмади. Ўз озодлиги, эркинлиги, тинч ҳаёти йўлида курашиб, беҳисоб қурбонликлар берган ота-боболаримиз жасорати тарихий хотирамиздан ҳеч қачон ўчмайди”, - деган сўзларини эслаш ўринлидир.\nПрезидентимиз томонидан жорий 2016 йилнинг “Соғлом она ва бола йили” деб эълон қилинишининг замирида ҳам халқимизнинг анъаналари, қадриятлари, меҳр оқибати мужассам.\nИнсон – ҳаёт гултожи. Унинг қадри, ҳурмати ҳар доим эъзозга лойиқ. Халқимизга хос хислатлар ҳақида гап кетса, албатта, қадр-қиммат, меҳр-оқибат каби фазилатлар тилга олинади. Кексаларни ардоқлаш, кўмакка муҳтожларнинг ҳурматини жойига қўйиш қон-қонимизга сингиб кетган фазилат. Айниқса, ўтганларни хотирлаш, азиз отахону-онахонларнинг дуосини олмоқлик саодати ўзгача.\n9 май – Хотира ва қадрлаш куни муносабати билан халқимизнинг эзгу фазилатлари янада ёрқин намоён бўлади. Иккинчи жаҳон уруши даҳшатларининг гувоҳи бўлган кишилар тобора камайиб бормоқда. Ёшликнинг навқирон чоғларини уруш оловларида, жанггоҳларда ўтказиб, бугунги тинч ва осойишта ҳаётимиз учун курашган инсонлар жасорати беқиёсдир.\nДавлатимиз раҳбари ўз маърузаларининг бирида шундай деган эдилар: “Тарихий хотира – бу аввало, ҳаёт мазмунини, авлодлар ўртасидаги ворисийлик туйғусини англаш демакдир”.\nХотирани асраш, хотирани эҳтиёт қилиш – бу бизнинг ўзимиз ва авлодлар олдидаги ахлоқий бурчимиздир. Хотира – бизнинг бойлигимиздир.\nКечаги кун сабоқларини, халқимиз келажаги йўлида жонини фидо қилган инсонларни хотирлаш бугунги кунимизни қадрлашга ўргатади. Хотира бу – тарихдир. У кечаги ўтмишни, аждодлар ўгитини, миллий меросимизни англатиб турувчи – муқаддас китоб зарварақларидек ҳаётимизни ёритиб туради. Шу боис, инсон ўз хотира бойликларини қадрлайди.\nБугун нишонлаётган байрамимиз шундай бир кунки, у шу юртда яшаётган ҳар қайси оила, ҳар қайси хонадон учун бевосита дахлдор бўлган, уларнинг ҳаётида қандайдир чуқур из қолдирган тарихий санадир. Айни шу кунда мен эл-юртимиз билан бирга бўлиб, шу куннинг ҳам хурсандчилигини, ҳам изтиробини уруш қатнашчилари, муҳтарам фахрийларимиз билан баҳам кўриб, яна бир бор бутун халқимизни ана шу тарихий сана билан табриклашни ўзимнинг муқаддас бурчим деб биламан.\nБарча фаҳрийларимизни, азиз юртдошларимизни Хотира ва қадрлаш куни билан табриклайман!\nЎМИ Қашқадарё вилояти вакиллиги мутахассиси.\nКиришлар бугун: 1556\nТашрифлар бугун: 1414


Президентимиз Шавкат Мирзиёев томонидан ёшлар маънавиятини юксалтириш, уларнинг бўш вақтини мазмунли ташкил этиш мақсадида илгари сурилган 5 та муҳим ташаббуснинг иккинчи йўналиши – ёшларни жисмоний чиниқтириш, уларнинг спорт соҳасидаги қобилиятини намоён қилишлари учун зарур шароитлар яратишга қаратилган. Бу борада Хоразм вилоятида изчил ишлар амалга оширилмоқда.\nЖумладан, бугунги кунда вилоят жисмоний тарбия ва спорт бошқармаси саъй-ҳаракатлари билан воҳадаги таъмирга муҳтож бир қанча спорт объектларини мукаммал таъмирлаш ишлари бошлаб юборилган. Эзгу ишлар бардавом бўлади деганидек, ушбу хайрли ишга янгиариқликлар ҳам қўшилди.\nЯнгиариқ тумани БЎСМ тасарруфидаги сунъий қопламали майдон, томошабинлар учун мўлжалланган трибуна, кийиниш, тиббиёт ва бошқа хизмат кўрсатиш хоналари мукаммал таъмирланади. Шунингдек, ҳудудда жамоавий спорт турлари учун бир нечта майдонча барпо этиш режалаштирилган.\nТаъмирлаш ишлари “Elementar Asr qurilish” МЧЖ бунёдкорлари томонидан амалга оширилмоқда. Жамият раҳбари Р.Матчановнинг билдиришича, спорт объекти узоғи билан бир ярим ой ичида фойдаланишга топширилади. Табиийки, бу Президентимиз ташаббусида таъкидланганидек, ёшларни жисмоний тарбия ва спортга кенгроқ жалб этиш, бунинг баробарида спорт иншоотидан унумли ва мақсадли фойдаланиш имконини яратади.\nАндрей Шипилов: Бугунги ўйинимиздан кўнглим тўлмади\n“Қўқон-1912” жамоаси футболчилари болажонларни янги йил байрами билан табриклашди


Пишиқчилик мавсумида дехқонларимизнинг ўз даромадларни янада оширишлари, эртанги кунга бўлган ишончни янада ортиради, хирмонга барака киради. Ўлкамизда етиштириладиган хар қандай мева-сабзавотнинг чиқиндиларигача қайта ишланиб истемолга тўла яроқли. Қайта ишланган маҳсулотга нафақат ички истеъмолчи томонидан, балки чет эллик хўррандалар томонидан ҳам таълаб кундан кунга ортиб бормокда.\n2018 йил 16-февраль куни, “Ўзбекозиқовқатхолдинг” компанияси томонидан мева-сабзавот маҳсулотларини келажакда қайта ишлаш ва унинг экспортини оширишдаги долзарб масалалар тўғрисида кенгайтирилган давра сухбати ташкил этилди.\nУнда холдинг компанияси, “Ўзагроэкспорт” АЖ, мева-сабзавотларни қайта ишловчи корхона вакиллари, тегишли бошқарма ва бўлинмалар, шунингдек қатор фермер дехқон ва таморқа хўжаликлари ва логистика марказларининг раҳбарлари ҳамда маъсул ходимлари иштирок этдилар.\nТадбир давомида, экспортга йўналтирилмаган гилосни қайта ишлаш учун юборилиши долзарб эканлиги таъкидланди.\nЖумладан, ички бозорда ҳам ўз харидорини топа олмайдиган гилос мевасини эндиликда “Ўзбекозиқовқатхолдинг” таркибидаги “Ўзагроэкспорт” АЖ деҳқон, фермер ва томорқа хўжаликларидан Фъючерс (олдиндан пул ўтказиш) - шартномалари асосида ҳарид қилиб олади.\nБу биринчи навбатда маҳсулотнинг исроф бўлиши олди олинади, қайта ишланган маҳсулот экспортга йўналтирилади ва албатта дехқонлармиз учун қўшимда даромад манбайи сифатида ҳизмат қилади.\nМаъсуллар ва маҳсулот етиштирувчилар ўртасида савол-жавоблар ҳамда қатор таклифлар юзасидан қизғин баҳс-мунозаралар бўлиб ўтди.\nЯкунда, 2018 йил гилосни қайта ишлаш учун 1 кг. 3 000 минг сўм нарҳ белгилаш, мақсадга мувофиқ деб топилди.\nЎз навбатида, ушбу ҳаридлар амалга оширилишини таъминлаш бўйича масъул ишчи гуруҳи тузилиб, мурожаатлар учун: +99871 129 59 59 телефон рақами ҳамда www.oziq-ovqat.uz, marketing@uzagroexport.uz электрон манзили эълон қилинди:\n2018-02-28 15:28:23 Tashriflar soni: 462


Марғилондаги диспансер биноси янги қиёфада — silning-davosi-bor.uz\nМарғилондаги диспансер биноси янги қиёфада\nМустақиллигимизнинг 28 йиллик байрами арафасида Фарғона вилоятидаги тиббиёт муассасаларида бир қатор янги бино ва иншоотлар фойдаланишга топширилмоқда. Бу эса соҳа ходимлари учун байрамга муносиб туҳфа бўлмоқда\nМарғилон шаҳрида жойлашган вилоят 3-сон сил касалликларига қарши курашиш диспансерида амалга оширилган бунёдкорлик ишлари ҳам фикримизга ёрқин мисол бўла олади.\nШифохона биноси 1960 йилда қурилган бўлиб, ўтган йиллар давомида таъмирталаб аҳволга келиб қолган эди.\nИнвестиция дастури доирасида бу ерда 2018-2019 йиллар давомида 8 миллиард 500 миллион сўмлик қурилиш-таъмирлаш ишлари олиб борилди. Қурилиш таъмирлаш ишлари давомида 1, 2-даволаш бинолари ва назорат бўлими биноси мукаммал таъмирланди, ошхона, кнес, лабаратория бинолари бутунлай янгидан бунёд этилди.\nДаволаш бўлимларидаги сув ва электр тармоқлари тўлиқ янгиланди. Электр энергиясидаги узилишларнинг олдини олиш учун 2 та янги электр узатиш қутиси ўрнатилди. Кўча деворлари тўлиқ ўралди.\nТиббиёт соҳасидаги янгиликларни амалиётга кенг жорий қилиш мақсадида назорат бўлимига электрон оилавий поликлиника тизимини ўрнатиш учун бюджет маблағлари ҳисобидан 20 миллион сўм маблағ сарф этилиб, 10 дона замонавий компьютер, телевизор ва бошқа замонавий жиҳозлар ўрнатилди, интернет тармоғига уланди.\nДаволаш ва назорат бўлимларидаги мавжуд мебеллар таъмирдан чиқарилди. Янги конфренция зали ташкил этилиб, 20 миллион сўмлик мебел ва стол-стуллар ўрнатилди.\nБеморларга кўрсатилаётган тиббий хизмат сифатини янада ошириш мақсадида ярим автомат биохимик анализатор ва замонавий ЭКГ аппаратлари сотиб олинди.\nБутунлай янгича, замонавий қиёфа касб этган диспансер биносининг очилиш маросими катта тантанага айланиб кетди. Тадбирда вилоят соғлиқни сақлаш бошқармаси бошлиғи Одилжон Умаров, Марғилон шаҳар ҳокими Мирзоҳид Убайдуллаев, бир қатор соҳа мутасаддилари, тиббиёт фахрийлари ҳамда кенг жамоатчилик вакиллари иштирок этди.\nТадбир иштирокчилари диспансернинг янгиланган биноси ва унда яратилган шарт-шароитларни кўздан кечирдилар.\nАввалги мақола: «Силга қарши курашда яқиндан ҳамкорлик муҳим»\nНавбатдаги мақола: Болоболов “Дўстлик” ордени билан мукофотланди


“ПРЕЗИДЕНТ БИЛАН БИР ПИЁЛА ЧОЙ ИЧИШГА ҲАМ ВАҚТИНГИЗ ЙЎҚМИ?” » Кармана овози\nКармана овози » СИЁСАТ » “ПРЕЗИДЕНТ БИЛАН БИР ПИЁЛА ЧОЙ ИЧИШГА ҲАМ ВАҚТИНГИЗ ЙЎҚМИ?”\n“ПРЕЗИДЕНТ БИЛАН БИР ПИЁЛА ЧОЙ ИЧИШГА ҲАМ ВАҚТИНГИЗ ЙЎҚМИ?”\nБулим: СИЁСАТ 2-02-2018, 11:07\n"ПРЕЗИДЕНТ БИЛАН БИР ПИЁЛА ЧОЙ ИЧИШГА ҲАМ\nБу воқеа 1991 йилнинг ёз ойларида бўлиб ўтганди. Биринчи Президентимиз Навоий шаҳри марказидаги Навоий меҳмонхонасига жойлашган эди. Мени у кишининг ёнига бошлаб боришди. Хонага кирсам Ислом Абдуғаниевич бир ўзи. Келинг ўтиринг, деди. Давлат раҳбари билан юзма-юз суҳбат қуриш жуда масъулиятли туюлаяпти. Устига устак буюк давлат арбобининг кўзига қарасам, сусти босаяпти.\nКелишимдан мақсад бор эди. Бир неча кун аввал, 3 июнь куни кечқурун ҳозирги "Навоийазот” акциядорлик жамиятида икки миллат вакиллари ўртасида низо келиб чиқди. Бир ўзбек йигитини бошқа миллат вакиллари дўппослайди. Натижада 4 июнь куни тонгдан завод олдида қўзғолон бошланади. Вазият борган сари чигаллашиб борар, шаҳарда тўс-тўполон кўтарилган, оломон йўлидан чиққанни савалар, дуч келган уловларни ағдариб кетишарди. Бундан хабар топган Ислом Каримов зудлик билан Навоийга етиб келди ва корхонанинг марказий дарвозаси олдида аламзада ишчилар билан учрашди. Кўзи қонга тўлган, қасос олиш илинжидаги оломон ҳеч кимни тингламасди. Президент намойишчилар ўртасига кириб, шовқинни тинчлантирди. Уларнинг талабларини тинглади. Низонинг асл сабабларини ўрганди. Муаммонинг асл сабаби маҳаллий кадрларни камситиш, олий маълумотли ёшларни қора ишчиликдан юқорига кўтармаслик, миллатчилик каби асоссиз бошқарувда эди.\nДавлат раҳбари ўша куни кечқурун шаҳар маъмурияти (Навоий вилояти қайта ташкил этилмаган, у Бухоро вилояти таркибида эди) мажлислар залида йиғилиш ўтказди. Заводнинг ўша даврдаги раҳбарларидан муаммонинг ечими, бошқарувда тенглик, соғлом муҳитни ташкил этиш борасида таклифларини сўради. Шунда йирик корхоналардан бирининг раҳбари ўрнидан туриб, миллатчиликка йўғрилган саёз фикрлари билан "Ўзбекистоннинг олий таълим муассасаларини тугаллаган маҳаллий кадрлар заводларни бошқара олмайди, уларнинг бунга ақли ҳам, билими ҳам етмайди. Агар ҳозирги тажрибали мутахассислар ва раҳбарлар бошқа республикаларга кетиб қолса ҳамма заводлар тўхтаб қолади”, дея баралла гапираётганида, Ислом Абдуғаниевич қатъият билан ўрнидан турдида унинг сўзларини бўлиб, "Тажрибали, билимли ва ёш маҳаллий кадрларга ишониш керак. Мен ўзим уларни қўллаб-қувватлайман”, деди.\nМен ўша пайт шаҳар раҳбариятида ишлайман. Ислом ака кутилмаганда мени минбарга таклиф қилди. Қаерда ишлашим, мутахассислигим, корхонадаги муаммоларнинг ечими хусусида шахсий қарашларим билан қизиқди. Сўнгра, мендан олдин сўзга чиққан корхона раҳбарининг сўзларига кўшилмаслигим, дунёнинг қайси бурчагидан келадими ёки энг нуфузли хорижий университетларни битирган бўладими, мана ман деган кадрлар билан соҳам бўйича савол-жавоб қила олишим, ўз йўналишимда фан номзодлигини ёқлаганим, билимли маҳаллий кадрлар заводларимизни ўн карра ривожлантира олиши, адолатли бошқаришини ишонч билан таъкидладим.\nДавлатимиз раҳбари менга қараб, "Мана, муҳандис-кимёгар бор экан-ку, нега уни шаҳар ижроқўмида ушлаб турибсизлар? Бугундан бошлаб бу йигит менинг "Навоийазот”даги вакилим бўлади”, деди. Бироқ бу ишонч ва масъулиятни оқлаш учун олдинда бир муаммо юзага келди. Буни муаммо ҳам деб бўлмас: заводнинг амалдаги раҳбари мен билан ҳамкасб, қалин дўст, чиндан ҳам тажрибали ва адолатли эди. Мен унинг ўрнига тайинланаётгандим. Заводдаги низо эса кимларнингдир ақлсизлиги ва найранги билан авж олдирилгани кўриниб турарди. Шу боис, корхона раҳбари лавозимида эмас, директор билан елкама елка ишлаш, у ерда адолат ўрнатиш, маҳаллий кадрларга йўл ва имкон бериш, жамоадаги миллатчилик кайфиятини буткул йўқотиш каби таклифларим билан Ислом аканинг ёнига бордим. Бордиму, Президентнинг билдирган ишончини рад этиш қандай қалтис иш эканлигини ўйлаб, ич-этимни еяпман. Вазиятни босиқлик билан асослаб, Ислом акага тушунтирдим. Қарашларида бироз норозилик аломати сезилдию, аммо фикрим маъқул бўлди. Мен рухсат сўраб, ўрнимдан турмоққа шайлансам, у киши "Президент билан бир пиёла чой ичишга ҳам вақтингиз йўқми?”, деди ҳазиломуз. Дастурхон атрофида дилдан суҳбат қурдик. Келгуси режаларим билан ўртоқлашдим.\nВаъда берганимдек, ўзбек ўғил-қизларини ҳам раҳбарлик лавозимларига тайинладик. Заводда тенглик, адолат ўрнатилди. Миллатчиликдек аҳмоқона иллатга барҳам берилди. Ишимиз юришиб кетаверди. Русми, ўзбекми, қирғизми, қозоқми, татарми, украинми, тожикми барча-барчаси бир ёқадан бош чиқариб, ака-ука, дўст ва биродар бўлиб меҳнат қила бошлади.\nЎша ёздаги яна бир муҳим воқеа навоийликларнинг бир умр ёдида сақланиб қолган. Ислом ака собиқ иттифоқнинг "илтифоти” билан вилоятдаги саноат корхоналарининг чиқинди ҳовузлари яқинида қолиб кетган "Гумбаз” қишлоғи аҳолисининг дардини тинглаб, қишлоқни ҳавоси тоза бўлган бошқа жойга кўчиришга топшириқ берди. Қисқа вақт ичида гумбазликлар учун янги ҳудудда янги уйлар қурилди.\nБу воқеаларга ҳам қанча йиллар ўтиб кетди. Лекин шу ўтган давр мобайнида Биринчи Президентимиз билан яна бир неча бор учрашдик.\nХусусан, 2015 йил февраль. Ислом Абдуғаниевич Кармана тумани ҳокимлиги мажлислар залида вилоят фаоллари билан учрашув ўтказди. Ўшанда мен яна сўзга чиқдим. 1991 йил "Навоийазот”даги воқеаларни ёдга олдим. Давлатимиз раҳбарининг ўша вазиятдаги жасорати ва халқ қалбида умид уйғотгани, тартибсизликларга оқилона ечим топганини эсладим. Минбарда гапираяпман, Ислом ака ўрнидан турдида мен томон кела бошлади. Президентнинг кўзидаги жонланган тарихни ўқиб, кўзимга ёш келди. Мени маҳкам қучиб олди. "Толибжон, халқ учун ҳали кўп ишлашимиз керак”, деди қучганча. Мен бундай жонкуяр, халқи учун доим ёниб яшайдиган инсон билан охирги марта учрашаётганимни сезмабман ҳам.\nБугун завод янада гуллаб-яшнаяпти. Хусусан, учта йирик лойиҳалар амалга оширилмоқда. Биринчи Президентимиз ташаббуси билан бошланган бу тарихий ишлар юртимизнинг иқтисодий тараққиётига хизмат қилади. Минглаб маҳаллий кадрлар, ўғил-қизларимиз бошида туради бу ишларнинг.\n"Кимёгар СТМ” масъулияти\nВилоят ҳокимлигида Ўзбекистон Республикаси Биринчи Президенти Ислом Каримов асарлари тақдимоти ўтказилди....\nОна диёримиз халқлари Биринчи Президентимиз таваллудининг 80 йиллигини нишонлашга ҳар томонлама қизғин ва пухта ҳозирлик кўрмоқдалар....\nИнсоният ўзини, ўзлигини таниганидан буён ВАҚТ, МАНГУЛИК ҳақида ўйлайди, сўйлайди......


Маълумки, никоҳ тўйини қилиб бериш эркак томоннинг зиммасидадир. Бунинг сабаблари қуйидагича:\nКуёв томон ЭРКАК томон бўлгани учун тўйнинг умумий харажатини кўтаради.\nЭркак кишида орият бор. У ҳеч қачон бўлажак турмуш ўртоғига: «Отангга айт, тўйни қилиб берсин» демайди. Бундай дейиш уятдир!\nҚиз боланинг ўз уйидан куёв уйига боришга рози бўлгани учун унинг бу жасоратини тақдирлаш мақсадида.\nОта-она 18 йил тарбия қилган кўзларининг оқу қораси, жигарпоралари бўлган қизларини бошқа бир хонадонга кетишига рози бўладилар. Бу эса куёв тараф учун катта шарафдир. Ана шу эътибордан келин томоннинг тўйини ҳам куёв тараф қилиб беради.\nШариатимизда тўйни эркак томон қилиб беришига доир аниқ далиллар келган.\nАбдураҳмон ибн Авф розияллоҳу анҳу дедилар: “Данак катталигидаги тиллони маҳрга бериб бир аёлга уйландим. Шунда Набий соллаллоҳу алайҳи васаллам “Аллоҳ сенга барака берсин, битта қўй сўйиб бўлса ҳам тўй қил!” дедилар”. Имом Бухорий ривоят қилган.\nПайғамбаримиз соллаллоҳу алайҳи васаллам Али розияллоҳу анҳуга қизлари Фотима розияллоҳу анҳони никоҳлаб бераётганларида, «Эй Али, келинга бир тўй ҳам қилмоқ керак», деганлар.\nАммо ҳозир ўлчовлар ўзгаргани, шариат ҳукмига амал қилиш ўрнига, «Одамлар нима дейди?!» қабилида иш тутилаётгани, диний илмнинг озлиги, жоҳилликнинг кўп ёйилгани боис тўйлар арафасида келин томондан турли нарсалар кутадиган, тамаъ қиладиган, «Фалон нарса қилинглар! Бизнинг орзу-ҳавасимиз бор» дейишдан тап тортмайдиганлар кўпайиб кетди.\nАллоҳ таоло аҳволимизни ўнгласин! Ҳолимизни ислоҳ қилсин! Исрофдан, дабдабадан, орсизликдан Ўзи асрасин!\nМанбалар асосида Нозимжон Иминжонов тайёрлади\nДругие материалы в этой категории: « Овқатланишдаги 12 суннат\tРамазон ҳикматлари: “Рамазон ойида Аллоҳ таолонинг раҳмати, мағфирати, баракаси, ибодатнинг ҳаловати ва хотиржамлик кўпроқ ҳис қилинади »


Суд мажлисида журналистлар иштирокига тўсқинлик қилинмайди | NORMA.UZ\nСуд мажлисида журналистлар иштирокига тўсқинлик қилинмайди\nОлий суд Пленуми томонидан 21 февралда суд муҳокамаси ошкоралигини ва судлар фаолиятига доир ахборот олиш ҳуқуқини таъминлаш тўғрисидаги қарор қабул қилинган.\nҲужжатда судлар фаолиятига доир ахборотни олиш ҳуқуқини фуқароларнинг тили, жинсий, ирқий, миллий мансублиги, диний, ижтимоий келиб чиқиши, эътиқоди, шахси ва ижтимоий мавқеига қараб чеклашга йўл қўйилмаслигига алоҳида эътибор қаратилган.\nБироқ ОАВ муайян иш юзасидан суд муҳокамаси натижаларини олдиндан башорат қилишга ёки судга бошқача тарзда таъсир этишга ҳақли эмас. Судья суд қарори қонуний кучга кирмаган иш бўйича интервью бериши ёхуд оммавий ахборот воситаларида чиқиш қилиши тақиқланади.\nПроцесс иштирокчиси бўлмаган шахсларга, шу жумладан ОАВ вакиллари жой бўлса, суд мажлисида қатнашиш ҳуқуқига эга. Журналистларнинг қонунда назарда тутилмаган асосларга кўра, суд мажлиси залига киришига тўсқинлик қилишга йўл қўйилмайди. Бунда суд журналистларни тарқатилаётган ахборотнинг тўғрилиги, ҳаққонийлиги, холислиги ва ишончлилиги учун жавобгарлик ҳақида огоҳлантиради ва бу ҳақда суд мажлиси баённомасида ёзиб қўйилади.\nЁпиқ (тўлиқ ёки қисман ёпиқ) процесс ўтказилишига фақат ФПКнинг 12-моддаси 2-қисми, ЖПКнинг 19-моддаси 1, 3, 4, 5-қисмлари, ИПКнинг 11-моддаси 2-қисми, МСИЮтК 13-моддаси 2-қисмида назарда тутилган асосларга кўра йўл қўйилади. Мазкур ҳолатларда суд томонидан процесс иштирокчиси бўлмаган шахслар ва ОАВ вакилларининг очиқ суд мажлисида қатнашишига монелик қилувчи муайян сабаб кўрсатилган асосланган ажрим чиқарилиши лозим.\nОчиқ суд процесси доирасида қуйидагиларга йўл қўйилади:\nбиринчидан фототасвирга тушириш, видеоёзувни амалга ошириш, шунингдек ОАВда трансляция қилиш:\nиккинчидан, аудиоёзувни амалга ошириш:\nСудларга суд мажлиси залида ҳозир бўлганлар ҳар қандай иш бўйича эркин тарзда ёзма қайдлар қилишлари, стенограмма юритишлари, иқтисодий иш ёки маъмурий ҳуқуқий муносабатлардан келиб чиққан иш кўрилаётганда эса, шунингдек аудиоёзув олиб боришлари мумкинлиги эслатилди. Қайд этишни амалга ошираётган шахслар ҳаракати суд мажлиси тартибига халақит бермаслиги лозим.\nДавлат сири, шифокор сири ёки бошқа қонун билан қўриқланадиган сирлар (масалан, фарзандликка олиш) ҳамда қонунга биноан фойдаланиш учун чекланган бошқа маълумотлардан ташқари судлар фаолияти тўғрисидаги маълумотлар фойдаланиш учун очиқ ҳисобланади.\nСудлар фаолиятига доир маълумот оғзаки ёки ёзма шаклдаги сўровга асосан тақдим этилиши мумкин. Бунда оғзаки сўров бўйича махсус текширишни ва излашни талаб этмайдиган қуйидаги ахборот тақдим этилиши мумкин: суд мажлиси вақти ва жойи, иш кўрилиши босқичи ва натижаси ҳақидаги, иш судловга тегишлилиги бўйича юборилганлиги ҳақидаги ахборот. Сўралаётган маълумотлар ОАВда эълон қилинган ёки судларнинг расмий сайтларида жойлаштирилган бўлса, мурожаат қилувчига ОАВнинг номи, санаси ва чиқиш рақами ёки расмий веб-сайтнинг сўралган маълумот жойлаштирилган саҳифаси кўрсатилади.\nФойдаланувчиларни судлар иши тўғрисидаги кундалик ахборот билан таништириш учун суд биноларида маълумотлар пештахтаси ўрнатилиши лозим. Жамоатчиликни судлар фаолияти тўғрисида мунтазам хабардор этиш мақсадида судларнинг расмий вакиллари медиа-ресурслар билан ўзаро алоқада бўладилар.\nЭслатиб ўтамиз, Олий суд Пленумининг қонун ҳужжатларини қўллаш масалалари юзасидан тушунтиришлари судлар, бошқа органлар, корхоналар, муассасалар, ташкилотлар ҳамда тушунтириш берилган қонун ҳужжатларидан фойдаланадиган мансабдор шахслар учун мажбурий ҳисобланади.


АҚШ элчиси қўшин кўпайтирилишига қарши\n01 декабр 2020, Тошкент вақти: 10:50\nЭлчи Айкенберри¸ афғон жумбоғини яна минглаган қўшин юбориш билан ҳал этиш истиқболига жиддий шубҳа билан қарамоқда.\nАҚШнинг Афғонистондаги элчиси Карл Айкенберри президент Барак Обамага йўллаган мактубида Афғонистондаги ҳарбийлар сонини ошириш борасида ўз хавотирларини изҳор қилди.\nАҚШнинг Кобулдаги элчиси Карл Айкенберри президент Обамага йўллаган мактубида Афғонистонга қўшимча америкалик ҳарбийларни киритиш масаласида жиддий ташвиш билдирган.\n"The Washington Post" нашрининг хабар қилишича, Айкенберри Оқ уй раҳбарига ўтган ҳафта иккита мактуб юборган ва унда АҚШ қўмондонларининг Афғонистонга қўшимча ҳарбий куч юбориш тўғрисидаги талабларини савол остига қўйган.\nАҚШ ҳукумати расмийларига кўра, Айкенберри ўз мактубида Афғонистон президенти Ҳамид Карзайнинг ноизчил ҳатти-ҳаракатлари ҳамда ҳукумат доирасида урчиган коррупция ҳолатларидан жиддий ташвиш билдирган.\nЭлчи этиб тайинланишдан аввал Айкенберри Афғонистонда ҳарбий қўмондон лавозимида ишлаган ва бу ердаги хавфсизлик вазияти собиқ генерал учун янгилик эмас.\nАйни пайтда Барак Обама ўз ҳарбий қўмондонлари билан Афғонистонга оид янги стратегия борасида маслаҳатлашувлар олиб бормоқда. Айтилишича, Обама муҳокамасига тўртта режа тақдим қилинган.\nБиринчи режада, Афғонистонга қўшимча 10 ёки 15 минг ҳарбий юбориш назарда тутилган. Ҳарбийларнинг кўп қисми Афғонистон миллий армияси малакасини ошириш билан машғул бўлади.\nҚолган режаларда эса Афғонистонга 20, 30 ва 40 минг ҳарбий киритиш чақириғи бор. Бу режаларда эса АҚШ қўшинларининг толиблар назорати остида бўлган ҳудудларда тўғридан-тўғри жангларда иштирок этиши мумкинлиги инобатга олинган.\nЧоршанба куни Оқ уйда ўз ҳарбий қўмондонлари билан учрашган Барак Обама, айтилишича, қўмондонларга ҳар тўрталла режани синчковлик билан ўрганиб чиқишни тавсия қилган.\nЧоршанба кунги учрашувда АҚШ Мудофаа вазири Роберт Гейтс, Бирлашган қўшинлар бош штаби раҳбари адмирал Майк Маллен, Марказий қўмондонлик бош қўмондони Дэвид Петреус ҳамда АҚШнинг Афғонистон ва Покистон бўйича махсус вакили Ричард Ҳолбруклар иштирок этди.\nАҚШнинг Афғонистондаги қўшинлари қўмондони¸а генерал Стэнли МакКристал эса телеконференция орқали Оқ уй билан алоқда бўлди.\nСентябр ойида генерал Стэнли МакКристал Обаманинг хавфсизлик масалалари бўйича гуруҳига йўллаган махфий ҳисоботида яқин келажакда Афғонистонга қўшимча ҳарбий юборилмаса, АҚШнинг у ерда мағлубиятга учраши мумкинлиги хусусида хавотир билдирган эди.\nМакКристал, шунингдек, Афғонистон ҳукуматидаги коррупция кўламидан ҳам жиддий ташвиш билдирган эди.\nАйни пайтда Афғонистондаги Қайта қуриш жараёни бўйича АҚШ нозири Арнолд Фиелдс коррупция муаммоси нафақат Афғонистонга қўшимча ҳарбий киритиш масаласи, балки мамлакатни қайта тиклаш ва донор мамлакатлар ёрдамини фуқароларга етказиб беришга тўсиқлик қалаётганини айтди.\n-Қайта қуриш жараёни учун маблағ ажраётган давлатлар ишончини сақлаб қолишимиз лозим. АҚШ бу мақсадлар учун 40 миллиард, халқаро ҳамжамият эса¸ жами 63 миллиард ажратган. Бу ишонч ва пулларнинг Афғонистонга келишини таъминлаш учун, донор мамлакатлар ажратилаётган пулларнинг аниқ мақсадлар учун сарфланаётганини кўриши шарт¸дейди Арнолд Фиелдс.\nАҚШ нозири, шунингдек, Ҳамид Карзай ҳукуматига бўлган ишончни йўқотмаганини айтади:\n- Коррупция долзарб муаммолардан биридир. Таъкидлаш жоизки, Афғонистон ҳукумати ҳам бу муаммони тан олган. Афғонистон раҳбари билан уч маротаба учрашишга муяссар бўлганман ва ҳар сафар Ҳамид Карзай коррупция муаммосини тилга олган ва бу масалада биздан ёрдам сўраган,деди АҚШ расмийси.


@fayzboguz - Статистика канала Fayzbog.uz (ТемурМалик). Telegram Analytics\n@fayzboguz Нравится 18\nМурожаат ёки тижорий ҳамкорлик учун: @fayzbog_admin_bot\n1243 упоминаний канала\n22 Feb, 05:15\nThe Blogger Post | ᵘᶻ\nOʻzbek nasriy adabiyoti\n17 Feb, 13:32\nКаналы, которые цитирует @fayzboguz\nFayzbog.uz (ТемурМалик) 25 Feb, 18:50\nБу инсон Омонулло Насриддинхўжаев бўлади. Бугун Молия вазирига ўринбосар бўлди. Аввалроқ президент маслаҳатчиси эди. Миллиардер Алишер Усмонов компанияларида ҳам ишлаган экан. Ҳазил расм учун биздек қитмирлардан хафа бўлманг!😄😉\nFayzbog.uz (ТемурМалик) 25 Feb, 14:43\n"Сен сиёсатга қизиқмасанг, сиёсат сен билан қизиқа бошлайди" дегани мана шу!\nРасм Сардор Салимнинг Фейсбук саҳифасидан олинди\nFayzbog.uz (ТемурМалик) 25 Feb, 13:22\nНима учун дунёнинг энг илғор таълим тизимига эга Финляндияда мажбурий форма мавжуд эмас?\nФинляндия таълим тизими мамлакатларнинг янги глобал рейтингига кўра дунёда энг яхшиси деб тан олинган. Финляндияда ўрта ва олий таълим муассасаларида мутлақо бепул ўқитилади. Ўқувчилар деярли уй вазифаларини бажармайдилар, кундалик ва журналларга доимий баҳо қўйиш системаси уларда мавжуд эмас, машғулотлар эса бепул шаклда олиб борилади. Шунингдек, одатий мактаб мебеллари, стол ва парталар ўрнига кресло-пуфлар, диванлар ва бошқа атипик шакллар қўлланилади.\nХўш, Финляндияда ҳам мажбурий формалар жорий этилганми? Бу саволга Финляндия Tаълим Tизими илмий ходими ва тадқиқотчиси Паси Силандер жавоб беради:\n“Биз болалар учун ягона формани жорий этиш мавзусини кўтараётганимизда, энг аввало, ўзимизга ўзимиз савол йўллашимиз керак: ўқитувчилар учун ҳам худди шундай ягона формани жорий этишга тайёрмизми?\nБолалар учун форма нега керак? Бу саволга жавоб йўқ. Финляндияда форма мажбурий эмас, чунки биз учун ҳар бир бола индивидуал иқтидор соҳибидир. Болалар масхарабоз эмас.\nАслида ўқувчининг кийган кийимлари - бу унинг шахсий гувоҳномаси кабидир:бола кийган кийимида ўзини қанчалик қулай ҳис қилса, у ўзининг потенциалини шу қадар яхшироқ очиб беролади. Формалар эса баъзан болани ноқулай аҳволга солиб қўйиши ёки унга мос тушмаслиги мумкин. Якунда бу унга қандайдир ортиқча дискомфорт келтиради. Комплекслари мавжуд болага эса бу ортиқча муаммо туғдириши турган гап.\nУнутманг: ҳар бир бола - бу индивидуал маҳорат соҳибидир. Унга қанчалик кўп шароит яратиб берсангиз, у шу қадар ўз потенциалини намойиш этишга киришади ва бундан якунда жамият ютади”.\nФайзбоғУз телеграм каналига аъзо бўлинг:👇\nFayzbog.uz (ТемурМалик) 25 Feb, 10:40\nОдатда, бирор нарсадан дийдиё қилишни ёмон кўраман, лекин бугунги ҳолат ҳақида нимадир демасам бўлмас.\nСўнгги икки кун ичида сурункали бронхит туфайли икки бор нафасим қисилиб қолиб, икки марта у дунё чегарасидан қайтиб келдим. Икки сафар ҳам тез ёрдам чақирдим, аммо скриншотда бугун эрталаб тез ёрдамнинг қанча вақт ичида келганини кўриб турибсиз.\nТез ёрдамдаги медсестра ва медбратларга гап йўқ - улар фавқулодда ғамхўрлик билан икки бор ҳаётимни сақлаб қолишди.\nАммо биринчи сафар чақирганимда ярим соатда келган тез ёрдам, эрталаб салкам 40 дақиқада етиб келди. Нафасинг қисилиб, ҳаракат қила олмай ётган пайтингда ҳар дақиқа кўзингга асрдек туйилиб кетар экан.\nБундан ташқари бугун эрталаб гапира олмаганим, зўрға “илтимос нафас ростлаб олгунимча кутиб туринг“ дейишимга қарамай, диспетчер икки марта гўшакни қўйиб қўйди.\nАгар пойтахтда тез ёрдам шунча вақт ичида келса, вилоятларда касал бўлиш ўрнига бира тўла ўлиб қолган яхшироқ бўлса керак.\nАйтганимдек, ҳаётни сақлаб қолувчи тез ёрдам ходимларига чуқур таъзимдаман, лекин чақирувларга масъулият билан қараш тизими ҳали ҳам шаклланмаган кўринади.\nBBC UZBEK журналисти Аваз Тохиров\nFayzbog.uz (ТемурМалик) 25 Feb, 00:01\nДавлат органлари ҳар қандай ташаббус билан чиқишидан аввал, ундан кўзда тутилган рақамларни эълон қилиши керак.\nМисол учун, "Биз мактабларда ягона формани жорий қилсак, ўқувчиларнинг савияси шунча фоизга ошади", ёки "Нобелчилар сони шунчага етади", каби.\nЙўл қоидасини бузганлик учун жарималар миқдори кўтарилганда бир йилда қоидабузарлар қанчага камайди?\nFayzbog.uz (ТемурМалик) 24 Feb, 21:50\nЖамшид Қўчқоров молия Вазири лавозимидан озод этилди. Янги молия Вазири этиб 40 ёшли Тимур Ишметов тайинланди. У бунгача молия вазирининг биринчи ўринбосари эди.\nЁш кадрларга омадлар тилаймиз! Яхши хабар... (шекилли)\nFayzbog.uz (ТемурМалик) 24 Feb, 20:15\nПолиция давлатига хуш келибсиз!\nЯнги ташкил этилган Маҳалла ва оилани қўллаб-қувватлаш вазирлигида вазир ҳамда унинг ўринбосарлари кимлар бўлиши аниқ бўлди, деб хабар бермоқда KunUz сайти.\nРўйхат асосан собиқ ва амалдаги ички ишлар ходимларидан ташкил топганлиги кўпчиликнинг норозилигига сабаб бўлмоқда. Мана неччи кундирки, ижтимоий тармоқнинг ўзбек сегментида бу масала кенг муҳокама қилинмоқда.\nХусусан, Фейсбукда фаол блогерлардан бири бўлган Фаррух Самарқанди исмли фойдаланувчи янги ташкил этилган вазирлик ходимларининг аввалги жойини аниқлаб, қуйидаги мазмунда кинояли фикр билдирган:\n“Бизда маҳалла ичида умри ўтган профессионал социологлар, психологлар, педагоглар керак эмас, ундан кўра, шусиз ҳам ҳар бир маҳаллада фаолият кўрсатаётган "учасковой"лар билан вазирликни тўлдирамиз”.\nШунингдек, блогер янги вазирлик рўйхатида турган айрим амалдорларнинг ўтмиши ИИВ билан боғлиқлигини таъкидлаган.\nМаматов Раҳмат Тошназарович. 2017 йилдан Фарғона вилояти ИИБ бошлиғи эди. Ундан олдин Хоразм ва Қашқадарёда ИИБ раҳбар сифатида ишлаган.\nАзизбек Икромов. Бир вақтнинг ўзида ҳам Ички ишлар вазири ўринбосари, ҳам Маҳалла ва оилани қўллаб-қувватлаш вазири ўринбосари.\nСамаркандда эса, ҳам бошлиқ, ҳам унинг "зами" эски "мелиса"лардан.\nБошлиқ - Умаров Аскар Нарзиевич: 2017 йил, август ойида подполковник унвони билан Самарқанд вилояти ИИБ қўриқлаш бошқармаси бошлиғи бўлиб фаолият юритган.\nЎринбосари - Ҳалимов Акрам Ҳамидович: 2017, май. Подполковник. РУВД, Жомбой. Охирги иши: Ургут тумани бўйича ИИБ органлари фаолиятини мувофиқлаштириш бошқармаси бошлиғи”.\nФойдаланувчиларнинг яна бири эса юртимизда кучишлатар тизимлари сони ҳаддан ташқари кўпайиб бораётганидан шикоят қилган.\n“Мен бир нарсани умуман тушунмайман... Ўзбекистон ички ишлар ходимлари сони энг кўп бўлган давлатлардан бири бўлса, шу ҳолатга ҳам қаноат қилмай, камига яна Миллий Гвардия ташкил қилинди.\nУмуман олганда, Ўзбекистонда кучишлатар органлар - Ички ишлар вазирлиги, Давлат хавфсизлик хизмати, Прокуратура, Мудофаа вазирлиги ва Фавкулотда вазиятлар вазирлиги (бу иккала вазирлик ҳам хоҳлаган пайтда тартибни сақлашга сафарбар қилиниши мумкин), Миллий гвардия бор. Буларнинг ҳаммаси тартибни сақлашга масъул. Энди камига яна янги - Маҳалла ва оила вазирлиги ташкил қилинди. Менда савол бор: биз нимадан бунчалик қаттиқ қўрқамиз?!\nШу янги ташкил қилинган вазирликни бир йил сақлаш харажатлари учун сарфланадиган маблағлар эвазига қанча завод-фабрика қуриш мумкин?!”.\nФойдаланувчилардан яна бири маҳалла ишлари билан кучишлатар тизимларидан кўра, малакали психолог ва социологлар ишласа, мақсадга мувофиқ бўлишини таъкидлаган.\nКўпчиликнинг фикрига кўра, давлат халқ билан тўғри муоммалани йўлга қўйиш, аҳоли билан тўғридан-тўғри мулоқот қилишдан кўра, уларни кучли назорат остида ушлаб туриш вариантини маъқул кўрмоқда. Ваҳоланки, президент ўз селекторларидан бирида Ўзбекистоннинг 30 йил давомида олиб борган аҳолини тотал назоратда ушлаш ва зўравонлик қилиш сиёсатини қоралаб, бу йўлдан дарҳол воз кечиш кераклигини айтиб ўтган эди.\nFayzbog.uz (ТемурМалик) 24 Feb, 15:29\nЭнг қисқа ва қўрқинчли ҳикоя\n#сивастополь амалдори катта минбарлар орқали президент ва халқ ишончини оқлай олмаганлигини айтди ва ҳаттоки шу вақтгача вазифалари нимадан иборат эканини ҳам билмаслигини тан олди. Сўнгра ўз иш кабинетига кирди-да, фаолиятини давом эттирди...\nFayzbog.uz (ТемурМалик) 24 Feb, 12:10\nЎзбекистон Республикаси норматив-ҳуқуқий ҳужжатлар лойиҳалари муҳокамаси порталига “Ўзбекистон Республикаси Ҳукуматининг айрим қарорларига ўзгартиришлар ва қўшимчалар киритиш тўғрисида”ги қарор лойиҳаси жойлаштирилибди. Таклиф этилаётган таҳрирга кўра, нодавлат таълим хизматлари кўрсатувчи юридик шахслар фаолиятини амалга оширишда лицензия талаблари ва шартларига таълим олувчиларнинг кийимига турли дин ва конфессиялар ҳамда турли субмаданиятларга мансубликни акс эттирувчи элементларни (ҳижоб, кипа, кашая, хоч ва бошқалар) қўшишга ҳамда ҳуқуқни муҳофаза қилувчи органлар ходимларига хос бўлган ҳарбий ва идоравий формали кийим-бош кийиб юришга йўл қўймаслик, ўғил бола таълим олувчиларнинг ташкилотга танасининг очиқ қисмига татуировка туширган ёки пирсинг қилган, соқол қўйган, сочи 2-3 сантиметрдан узун бўлган ва ёрқин рангларга бўялган ҳолда келишларига, қиз бола таълим олувчиларнинг ташкилотга танасининг очиқ қисмига татуировка туширган ёки пирсинг қилган, сочини ёрқин рангларга бўяган, юзини кўзга ташланадиган даражада макияж қилган, қулоғига биттадан ортиқ сирға таққан, бармоқларига узук таққан, қўл тирноқларини бўяган ва узун қилиб ўстирган ҳолда келишларига йўл қўймасликка оид қоида киритилмоқда.\nЮртимизнинг барча ижтимоий фаол фуқаролари таълим даргоҳларида мажбурий формадан воз кечиш кераклиги ҳақида тинмай ёзғирди. Ўзи, бизнинг фикрларимиз кимнидир қизиқтирадими? Ё, фақатгина юқоридан рухсат берилган масалаларнигина муҳокама қилиб, ўзимизча, шу муаммонинг ҳал бўлишига ҳисса қўшдик, деб хурсанд бўлиб юраверишимиз керакми?\nТаълим тизимини ривожлантириш учун бундан бўлак яхшироқ таклифларингиз йўқ бўлса, жойингизни «свежийроқ» каллаларга бўшатиб қўйинглар, ҳурматли мансабдорлар. Эскича фикрлов, эскича ғояларингиз билан нафақат таълим тизимини, балки бошқа кўплаб соҳаларни ботқоққа ботяпсизлар. Одамларда гоҳ кулги, гоҳида нафрат уйғотяпсизлар, холос.\nБундан ташқари, бу каби бюрократик реформалар нафақат инсоннинг ҳақ-ҳуқуқ эркинлигига, балки тадбиркорлар фаолиятига ҳам жиддий тўсиқ ҳисобланади. Зеро, нодавлат таълим муассасалари тадбиркорлик субъектлари ҳисобланади. Нодавлат таълим муассасалари ишига давлатнинг аралашиши мутлақо оқлаб бўлмайдиган салбий қарордир. Бу ҳақда ҳатто ўйлаб ҳам ўтирмаслик керак.\nТурли тўсиқлар қўявермай, инсонларга эркин ҳаракат қилишга йўл очиб беринг. Қачонгача «форма реформасини» олиб бораверасизлар? «Бошқа қиладиган ҳунаринг йўқми, болам?»\nЮқорида келтирилган ҳаволага ўтиб, ўз фикр-мулоҳазаларингизни билдириб ўтинг. Умид қиламанки, яқин орада бу қарор кучга кирмасдан туриб, йўқ бўлиб кетган динозаврлар каби афсонага айланиб кетади...\nFayzbog.uz (ТемурМалик) 24 Feb, 11:39\nОв қилишга мораторий жорий қилиш, ҳайвонларни қиришни тўхтатиш ҳақида баҳс-мунозара кетаётган бир пайтда “Дунё бўйлаб” телеканалида “Балиқ ови” кўрсатувида бугун овчилар сулоласи ҳақида гап кетди. Йирик планда ўлдирилган учта қуён. Шу бечораларни ҳам кўрсатув учун отишгани аниқ.\nВаҳоланки, февралда қуёнлар болалайди. Ўзини ҳурмат қилган ва ҳақиқий овчи деб билганлар бу пайти жониворларни ўлдирмайди. Овчилар эса мақтаниб ҳар куни бирор бир жониворларни ўлдиришини гапириб бераяпти, журналистнинг ҳам кўзи ёниб, уларга ҳавас билан боқаяпти.\nКўрсатувда бир оғиз ҳам жониворларни асраш ҳақида гапирилмади, фақат ЎЛДИРИШ ҳақида сўз кетди. Шундоғам Ўзбекистонда жониворларни деярли одамлар қириб битиришди. “Дунё бўйлаб” телеканалининг раҳбарияти бундай кўрсатувларни эфирга беришдан олдин, просмотрда сал гапларини мағзини чақса, нимага даъват этаётганини ўйлаб кўрса яхши бўларди?!\nFayzbog.uz (ТемурМалик) 24 Feb, 11:25\nРепост из: Изоҳ кутамиз!\nҒиждувонда мораторий ҳақидаги қонун кучга эга эмасми?\nҲамма жойда “Бир миллион дарахт экиш” акцияси ўтказилса, Ғиждувонда "Миллион дарахт кесиш акцияси" ўтказилмоқда. Айтишларича, Шўрча маҳалласида 6 гектар ўрикзор ҳеч қандай тушунтиришларсиз кесилмоқда.\nАдашмасак, янги қонунга кўра, дарахтларни кесишга фақат қуйидаги ҳолатлардагина рухсат берилиши мумкин:\nШунингдек, дарахтларни кесиш, кўчириб ўтказиш билан боғлиқ ҳар қандай қарорлар экология қўмитаси рухсати билан туман ва вилоят ҳокимлари томонидан имзоланганидан сўнг мумкин бўлади.\nҒиждувон ҳокими бу ҳолатга қандай изоҳ беради? Ҳоким бува, сиз бугун кесишга рухсат берган дарахтларингиз учун экология қўмитасидан рухсат олдингизми? Рухсатномангиз ҳокимлик сайтида чоп этилдими? Узр, биз кўрмай қолибмиз...\n'https://t.me/BukharaNewsUz/9889?single' rel='nofollow'>“Bukhara News”\nҒиждувон ҳокимиятидан Изоҳ кутамиз!\nFayzbog.uz (ТемурМалик) 23 Feb, 15:14\nЗдесь жудаям ғалати ишлар происходят. Айтишларича, Яккасарой тумани ҳоким ўринбосари А.Сатторов ўзи ва "Building and Supplies" раҳбари А.Қодировни маҳкамадан олиб чиқариш учун гаров сифатида $200 000 келтириб берган. $200 000!\nFayzbog.uz (ТемурМалик) 23 Feb, 14:08\nБиздаги ОШКОРАЛИК нима эканлигини ваниҳоят тушунгандекман.\nҲамма ўз айбларини бўйнига олади. Ўтмишда тинч аҳолига ўқ узилганини ҳам, мелисахоналарга ўз оёғи билан кирган одамнинг жасади чиқишини ҳам, терговларда қандай қийноклар қўлланилганини ҳам, ерларни қандай қилиб ноқонуний сотилганини ҳам, барча-барчаси тан олинади. Суди, солиқчиси, прокурори, мелисаси, иқтисодчиси, иттифоқчиси ва ҳатто, керак бўлса, Президент ҳам нималарнидир эътироф қилиб ташлайди. Масалан, "Столбаниям қамаган" ёки "ўғри", "каламушлар" деб айтиши мумкин.\nЛекин шу эътирофчиларнинг биронтаси жазо олмайди. Ҳатто ишдан ҳам олинмайди.\nСен эса кайф билан қарсак чалишда давом этасан...\nFayzbog.uz (ТемурМалик) 23 Feb, 10:14\nАтрофимизда тез-тез диктатурани йўқловчилар борлигини кўриб қоламиз. Улар давлат бошқарувида энг тўғри йўл Сталинча қаттиқ назорат деб билишади. Лекин, уларга диктатура фақат қайсидир босқичда стабиллик ҳиссиётини бериши, уни ортидан эса пайҳон қилинган мамлакат ёки ўзлигини йўқотган жамият қолишини тушунтириш қийин.\nБугунги дунёда диктатура асосан учинчи дунё мамлакатларига хос хусусият бўлиб қолди. Диктаторлар бошқарадиган мамлакатлар аҳоли бошига ялпи ички маҳсулот бўйича рейтингларда энг охирги ўринларда туришади, на сўз эркинлиги, на шахсий эркинлик кафолатланган, фуқаролик жамиятининг ҳар қандай кўриниши хавфли баҳоланади, ақлли кадрлар доимий тарк этади, натижада мамлакатда ҳаёт тарзи издан чиқиб, қоғозбозлик ва коррупцияга кириб кетган, ноэффектив тизим шаклланади. Натижада инфраструктура ҳам издан чиқиб, мамлакат ҳалокат ёқасига келиб қолади.\nСизга буни исботи сифатида бир нечта мисолларни келтириб ўтаман. Дунёнинг энг қолоқ мамлакатлари йиғилган Африка қитъасига қарайлик. Энг кўп диктатор айнан Африка ҳисобига тўғри келади.\n1. Уганда, 33 йилдан бери мамлакатни Президент Мусевени бошқаради. У 2021 йилги сайловларга ҳам номзод бўлмоқчи.\n2. Зимбабведа Роберт Мугабе 2017 йили 37 йиллик ҳукмдорликдан кейин лавозимидан кетди.\n3. Анголада Жозе Эдуардо Дос Сантос 38 йил ҳукмронлик қилди ва 2017 йилда кетишга мажбур бўлди.\n4. Гамбия Президенти Яҳя Жаммеҳ 23 йил мамлакатни бошқариб, 2018 йили кетишга мажбур бўлди.\n5. Суданда Омар Ал Баширнинг 33 йиллик ҳукмронлигидан сўнг, 2019 йил апрелда мамлакатда кучли норозилик ҳаракати авж олди ва армия Президентни олиб ташлади.\n6. Жазоирда ногиронлик аравасига ўтириб қолган, бугун ҳатто эркин гапиролиши сўроқ остида бўлган Абдулазиз Бутефлика 5 марта Президентликка номзодини кўрсатганда халқ кўчага чиқди ва Бутефлика кетишга мажбур бўлди.\n7. Экваториал Гвинеяда Теодоро Обианг Нгуэма Мбасого 40 йилдан бери мамлакат раҳбари.\n8. Руандада геноциддан кейин ҳокимиятга келган Пол Кагаме 25 йилдан бери ўз ўрнини ҳеч кимга бермаяпти.\nБунга ўхшаб Африкада ўнлаб мисолларни санаш мумкин.\nШунингдек, Шимолий Африкада бир қатор араб диктаторлари 2010 йилларни бошида кетишга мажбур бўлишганди.\nОсиё диктаторлар сони бўйича иккинчи ўринда туради. Биргина Шимолий Кореянинг ўзи диктатурани яққол рамзидир.\nКўриб турганингиздек, диктаторлар бошқарадиган ҳамма мамлакатлар аҳолиси қашшоқликка ҳукм қилинган, мамлакат ҳаёти издан чиққандир. Юқорида айтганимиздек, диктатура ХХI асрда учинчи мамлакатларга хос хислатга айланмоқда. Юқорида санаб ўтилган диктаторларнинг аксар қисми революциялар ёки халқ норозиликлари ортидан ҳокимиятга келган. Лекин, улар ҳатто ўзларидан олдинги диктатордан ҳам ўтиб кетишди.\nАйнан, шу нарсанинг ўзи демократия учун фуқаролик жамияти шаклланиши, алоҳида шахслар эмас, тизим ишлаши муҳимлигини кўрсатиб туради. Агар, халқнинг ўзи ривожланиб, онги ўзгариб, кучли фуқаролик жамияти шаклланмас экан, юз марта раҳбар алишса ҳам мамлакат диктатура назорати остида қолаверади.\nДиктатура ҳеч қачон миллатнинг ривожига олиб келмайди, у фақат бугунни ва келажакни бузади. Қаттиқ назорат ортидан келадиган қисқа муддатлик стабиллик аслида ўн йиллар давомида жуда қимматга тушади.\nЯкунда, сизга яхши хабарим бор. 3-4 йиллик сўз эркинлигидан кейин бизда фуқаролик жамияти ниш отиб бошлади. Яқин келажакда уни асраб авайлашимиз, аста-секин ўстириб боришимиз жуда муҳим.\nFayzbog.uz (ТемурМалик) 22 Feb, 14:21\nЖорий йилнинг 21 февраль куни “Qalampir.uz” сайтида “Махсус фильм: Бош прокуратурадаги даҳшатли қийноқлар (+18)” номли мақола ва фильм эълон қилинди.\nУнда Бош прокуратура томонидан 2017 йилда “Бекобод металлургия комбинати” (Узметкомбинат) АЖга оид жиноят иши тергови жиноят-процессуал қонунчилигига зид равишда ўтказилганлиги, терговда иштирок этганлар асоссиз қамоққа олиниб, уларга ва яқинларига Бош прокуратура терговчилари томонидан жисмоний ва руҳий тазйиқлар ўтказилиб, қийноққа солинганликлари ёритилган.\nТекшириш натижасига кўра, эълон қилинган мақола ва фильм бўйича барча томонларнинг ҳаракатларига ҳуқуқий баҳо берилиши таъминланади.\nFayzbog.uz (ТемурМалик) 22 Feb, 13:22\nПрокурорларнинг муомаласи жуда зўрлигидан халқ уларни "дуо" қиляпти.\nFayzbog.uz (ТемурМалик) 22 Feb, 10:40\nЭски тизимни соғинганлардан мана шу видеони зудлик билан кўриб чиқишини сўрайман. Мана сизга - "мусаффо осмон", "зато тинч" каби шиорларга кўмилган ваҳшиёна, репрессиявий тузумнинг аҳволи. Кўзида қон тўлган, шафқатсиз, мараз одамга ваколат берилса, аҳвол мана шундай бўлади. Инсоннинг зиғирчалик қадри йўқ. Бундай ифлосларни тарбиялаган устозларга ҳам, унга ваколат бериб қўйган инсонларга ҳам минг лаънат бўлсин!\nТўғри, воқеалар Янги Ўзбекистон даврида, яъни 2017 йилда содир бўлган, лекин шу ваҳшийликка қўл урганлар "мусаффо осмон" даврида мансабга ўтирганликларини унутмаслик даркор. Улар президентнинг сўзларини бир тийинга олмайдиган, эски репрессиявий тузумни сақлаб қолишга ҳаракат қиладиган Ватан хоинларидир!\nҲозирда бу ишлар фош этилмоқда ва у борича халққа етказиб берилмоқда. Албатта, буларнинг бари журналистларга берилган кенг имкониятлар ва таъминлан(аёт)ган сўз эркинлигининг муваффақиятидир. Журналист ва блогерларга мана шундай имкониятлар тақдим этилаверса, ҳақиқий фуқаролик жамиятини барпо этган бўламиз. Журналист ва блогерлар хавфсизликни таъминлаб бера олишади. Кўриб турганингиздек, инсон хавфсизлиги учун жавобгар бўлган "погонли"лар ва судяларнинг кўпчилигидан умуман умид йўқ. Ҳаммаси коррупция ва қонунсизлик ботқоғига ботиб бўлган. Ундан кўра, журналист ва блогерларга бўшатиб қўйинг даврани - улар ўзлари ҳуқуқни муҳофаза қилиб бера олишади. Муҳими, ҳалақит қилманг. Фойдангиз тегмаяпти, зарарингиз ҳам тегмасин.\nУмид қиламанки, ҳали мана шундай ишларнинг барчаси бирин-кетин фош этилади ва айбдорлар жазосиз қолмайди.\nBOSH PROKURATURADAGI DAHSHATLI TERGOVLAR - MAXSUS FILM (18+)\nFayzbog.uz (ТемурМалик) 21 Feb, 19:37\n«ПОЕЗД ЙЎЛИДАГИ РЕЛЬС СИНГАНДА...»\nТуппа-тузук поезд қатнаб турган – темир йўлдаги рельс синиб кетса, қай даврда қандай йўл тутилган?\n- мамлакат бўйлаб шанбаликлар ўтказилиб, рельс тузатилган;\n- рельсни бузган одам топтирилган, унга қўшиб, поезд машинисти-ю, темир йўл хизматчилари пешонасидан отилган;\n- поезднинг орқасидаги рельслари қўпорилиб, олдига уланган. Поезд ўтиб бўлгач, яна жойига қайтариб қўйилаверган;\nБрежневнинг “турғунлик йиллари”да:\n- барча поезд ичига кириб олган, ҳамма ўз-ўзини “поездимиз олис манзилларга йўл олди”, дея ишонтирган. Аслида поезд бир қадам ҳам жилмаган...\n«25 йиллик» даврида:\n- «Мустақил ватанда азиздир инсон, шундай фаровон ва серқуёш мамлакатда поезд релси синиши мумкин эмас», деб бу хабарни етказган нашр ёпилган, ёзган одам эса Жаслиққа «командировкага» юборилган;\nЯнги давр - Янги Ўзбекистонда:\n- «Ўтган 25 йилда темир йўлдаги ҳамма рельс синиб кетди, энди у кунлар қайтиб келмасин», деб Темир йўл поезд ва рейсларни қўллаб-қувватлаш вазирлиги тузилади.\nFayzbog.uz (ТемурМалик) 21 Feb, 18:57\nЎзбекистон ва Туркия эркин савдо зонасини ташкил этиш тўғрисида битим имзолашни режалаштирмоқда. Бу ҳақда Ўзбекистон инвестициялар ва ташқи савдо вазири Сардор Умурзоқов маълум қилди.\nУнинг сўзларига кўра, ҳозир томонлар имтиёзли савдо тўғрисидаги келишув бўйича музокаралар олиб бормоқда.\n“Келгусида биз эркин савдо зонаси тўғрисида келишувга эришамиз. Бу бизнинг режаларимизда бор.\nПрезидентлар яқин келажакда савдо ҳажмини 5 миллиард долларга етказиш вазифасини қўйди. Бунинг учун бизда барча асослар бор. Туркиялик шерикларимиз билан жуда жиддий ишлашимиз керак. Аввало, имтиёзли савдо тўғрисидаги келишувни имзолаш йўналиши бўйича. Биз бу билан шуғулланмоқдамиз”, - дея айтиб ўтди Умурзоқов.\nЭслатиб ўтамиз, Ўзбекистон президенти Шавкат Мирзиёев 19-20 февраль кунлари Туркияга ташриф буюрган эди. У ерда икки мамлакат раҳбарлари раислигида биринчи маротаба олий даражадаги Стратегик ҳамкорлик кенгашининг йиғилиши бўлиб ўтган.\nFayzbog.uz (ТемурМалик) 21 Feb, 14:36\n«Либераллар» раиси Актам Ҳайитов «Миллий Тикланиш» партияси лидери Алишер Кадировнинг фикрига муносабат билдирди\n«Миллий Тикланиш» партияси раиси Алишер Кадиров Сурхондарё вилоят Олтинсой туманининг “Халқобод” маҳалласи фуқаролари ва ИИБ ходимлари ўртасидаги можаро борасида фуқароларни кескин жазолашни талаб қилган эди. Фейсбукда ёзилган ушбу пост тагига изоҳ қолдирган фойдалаувчига эса, “Мендан ҳеч нарса кутманг, мени сиз сайламагансиз”, дея жавоб қайтарди. Кейинчалик бу фикрлари ижтимоий тармоқнинг ўзбек сегментида кенг муҳокамаларга сабаб бўлди.\nАлишер Кадировнинг фикрлари тўғрисида «либераллар» раиси Актам Ҳайитов ўз муносабатини билдириб ўтибди:\n“Сурхондарё воқеалари жуда долзарб тус олди, аввало бу ерда фуқароларни ҳам айблаб бўлмайди. Бизда тизимда камчиликлар бор. Алишер Кадировнинг депутат сифатида халқни олдида масъуллиги бор. Биз қонунда ёзилган нормани оёқости қилишга ҳаққимиз йўқ.\nФуқаро сифатида ҳар кимнинг ўз шахсий фикри бор. Алишер Кадиров ҳам фуқаро сифатида ўзини фикрини айтган бўлиши мумкин. Депутат сифатида эса бундай фикр билдириш нотўғри. Чунки унга битта одам овоз берганми ёки иккита - уларни ҳурмат қилиши керак.\nСурхондарёликлар Алишер Кадировни сайламаган бўлса, унинг партиясидан кимнидир сайлаган бўлиши мумкин. Яна бир нарса аниқки, ҳар бир сайловчи депутатдан ҳар бир саволига жавоб олишга ҳақли. Унга “Мени сиз сайламагансиз” дейиш тўғри деб ўйламайман”.


Самарқандда 7 ойда қанча шахс муддатидан...\n14.08.2020 11:36 0 1246\n2020 йил бошидан буён жиноят ишлари бўйича (ЖИБ) Самарқанд вилояти судлари томонидан шахсни жазони ўташдан муддатидан илгари шартли озод қилингани ҳақида маълумот берилди.\nЖИБ вилоят суд раиси ўринбосари Ў. Мамадалевнинг маълум қилишича, ўтган етти ой мобайнида Жиноят кодексининг 73-моддаси (жазодан шартли озод қилиш) тартибида бир ярим мингдан зиёд ишлар кўриб чиқилган. Бунинг натижасида 23 нафар шахс озодликдан маҳрум қилиш, 550 шахс озодликдан чеклаш, 210 шахс муайян ҳуқуқдан маҳрум қилиш, 671 нафар шахс эса ахлоқ тузатиш ишлари каби жазолар ўташдан муддатидан илгари шартли озод қилинди. Озод қилинган шахсларнинг 1307 нафарини эркаклар (10 нафари вояга етмаганлар, 453 нафари ёшлар ва 48 нафари 60 ёшдан ошганлар), 147 нафарини аёллар (33 нафари ёшлар ва 10 нафари 60 ёшдан ошганлар) ташкил этади. Бундан ташқари 265 шахсга нисбатан аввал тайинланган жазолар енгилроқ турларига алмаштирилган.\nСамарқанд жазони ўташ


Туркман президенти ўз ваколатини 5 йилдан 7 йилга узайтирмоқчи\n25 май куни Ашхоботда Бердимуҳамедовга қурилган олтин ҳайкал очилди.\nТуркманистон парламенти “кўп сонли фуқаролар таклифи асосида” деган иддао билан президентлик ваколати муддатини жорий 5 йилдан 7 йилга узайтиришга оид қонун лойиҳасини кўриб чиқмоқда.\nБу ҳақда Мажлис раисаси Нурбердиева парламент конституциявий комиссиясидаги чиқишида маълум қилди.\nЎз чиқишида Мажлис етакчиси шу муносабат билан амалдаги конституциянинг қатор моддаларига ўзгартиш киритиш лозимлигини таъкидлади. Унга кўра¸ хусусан¸ конституциянинг 52-моддасига узоқ йилларга мўлжалланган кенг кўламли дастурларнинг муваффақиятли амалга оширилишини таъминлаш мақсадида президентлик муддатини 5 йилдан 7 йилга узайтириш ҳақида ўзгартиш киритилади.\nАйни пайтда¸ туркман депутатлари конституцияга давлат раҳбари лавозимида қолиш учун белгиланган ëш чекловини олиб ташлаш¸ президентга қўшимча ваколатлар беришни кўзда тутувчи ўзгартишлар киритишга тайëрланмоқда.\nАмалдаги конституцияга мувофиқ Туркманистон президенти 5 йилга сайланади. 2012 йил февралида ўтказилган сўнгги сайловда Гурбангули Бердимуҳамедов иккинчи марта ҳокимиятда қолган эди. Конституцияга кўра¸ навбатдаги президент сайлови 2017 йилда ўтказилиши керак.\nЎзига “Туркманистон қаҳрамони” унвони¸ Аркадағ деган улуғловчи мақомлар берган Бердимуҳамедов 25 май куни пойтахт Ашхобот марказида ўзининг олтин ҳайкали очилишида қатнашди.\nБердимуҳамедов эътирозига қарамай “аҳоли илтимосига мувофиқ” ўрнатилгани иддао қилинган ҳайкалнинг бош ташаббусчиси ҳам айнан туркман парламенти бўлди.\nТуркманистоннинг олдинги президенти - туркманбоши Сапармурод Ниëзов ҳам бутун мамлакат бўйлаб ўзига маҳобатли ҳайкаллар ўрнаттирган¸ лекин Бердимуҳамедов ҳокимиятга келгач¸ уларнинг барчаси олиб ташланган эди.


Олти учрашув, олти ғалаба, олти гол | QISHLOQ HAYOTI\nФутбол бўйича 2018 йили Россияда бўлиб ўтадиган Жаҳон чемпионатининг Осиё саралаш мусобақаси учинчи босқичи доирасида “А” гуруҳида кечган олтинчи ва еттинчи турлардаги олти учрашувда бир хил натижа қайд этилди.\nЎзбекистон миллий терма жамоаси қатарликлар устидан 1:0 ҳисобида ғалаба қозонган еттинчи турда Эрон Хитой терма жамоасини, Жанубий Корея сурияликларни айнан шу ҳисобда мағлуб этди. Бир тур аввал Эрон меҳмонда Қатарни 1:0 ҳисобида мағлубиятга учратган бўлса, хитойликлар ўз уйида Жанубий кореяликларни худди шундай ҳисобда енгишга муваффақ бўлганди. Малайзияда вакилларимизга мезбонлик қилган Сурия эса сўнгги дақиқаларда пенальтидан киритилган гол эвазига шундай ҳисобда ғалаба қозонишнинг уддасидан чиққан эди. Умумий ҳисобда “А” гуруҳида учинчи саралаш босқичи доирасида етти тур мобайнида ўтказилган 21 учрашувнинг 12 таси 1:0 ҳисобида якунига етган.\n“Бунёдкор” стадионида Қатар терма жамоасига қарши кечган сўнгги учрашувда футболчиларимиз анча “тер тўкиш”ига тўғри келди. Бизга ғалаба келтирган голга эса учрашувнинг 66-дақиқасида терма жамоамизнинг энг жонкуяр ўйинчиси Одил Аҳмедов муаллифлик қилди. Вакилларимиз қолган барча учрашувларни муваффақиятли ўтказган тақдирда, бошқа жамоаларнинг натижаларидан қатъи назар, “Россияга чиптани” қўлга киритади. Лекин кейинги уч турдаги ягона мағлубият ҳам бизни яна тўрт йил кутишга мажбур этиши мумкин.\nЭнди Ўзбекистон терма жамоаси жорий йилнинг 12 июнь куни навбатдаги ўйинда Тошкентдан ғалаба билан қайтган Эрон терма жамоаси меҳмони бўлади.\nУшбу учрашувда ҳам ватандошларимизга ғалаба ёр бўлишини тилаб қоламиз.